Za dvije porodice iz Gacka, kojima je prije tri dana požar “progutao” kuće, uskoro će biti napravljene nove, najavljuju iz opštinske uprave.\nKuće su izgorjele u potpunosti, a na svu sreću niko nije stradao. Gradnja novog krova nad glavom za dvije izbjegličke porodice trebalo bi da počne već naredne nedjelje.\nPožar je buknuo u poslijepodnevnim časovima. Nezvanično, nakon porodične zabave i roštiljanja, vatra se otela kontroli i munjevito proširila na dva stambena objekta.\nNi brza intervencija vatrogasaca i radnika Ri TE Gacko, sa osam cisterni, ni pomoć brojnih Gačana koji su pritekli, nisu mogli spasiti bukvalno ništa. Porodice su sada smještene kod rodbine, a novi dom dobiće uskoro, obećavaju iz lokalne uprave.\n– Već sutra imamo sastanak, da se odmah uzme materijal i nadam se počinjemo gradnju već u nedjelju. Ovo je prilika da budemo solidarni i pozivam sve ljude dobre volje u mogućnosti da podrže da ovo završimo čim prije – rekao je Ognjen Milinković načelnik opštine Gacko.\nPomoć su najavili iz RiTE Gacko, brojnih privatnih preduzeća, pojedinci. Odbronici i SO Gacko odrekli su se jednog odborničkog dodatka, a funkcioneri lokalne uprave doniraće takođe novac.


Narodna skupština Republike Srpske usvojila je nacrte zakona o visokom obrazovanju i o obezbjeđenju kvaliteta u visokom obrazovanju Republike Srpske čiji je cilj podizanje kvaliteta u tom sistemu u Srpskoj.\nNovi zakon o visokom obrazovanju donosi se radi usklađivanja domaćeg sistema sa promjenama u evropskom prostoru visokog obrazovanja, a postupak akreditacije propisuje se kao obaveza svim visokoškolskim ustanovama da bi se obezbijedila veća prepoznatljivost, prohodnost, uporedivost i kvalitet domaćih visokoškolskih kvalifikacija van granica Srpske i BiH.\nNacrtom zakona o visokom obrazovanju uvodi se oslobađanje plaćanja školarina za redovne studente prvog i drugog ciklusa koji prvi put upisuju prvu i svaku narednu godinu studija i koji prvi put obnavljaju završnu godinu studija prvog ciklusa, a predviđena su i podsticajna sredstva za redovne studente trećeg ciklusa studija i studente prvog ciklusa studija.\nOsnovni ciljevi Nacrta zakona o obezbjeđenju kvaliteta u visokom obrazovanju Republike Srpske dugoročno obezbjeđuju siguran put razvoja visokog obrazovanja Srpske, navedeno je u obrazloženju tog akta.\nSkupština je usvojila Nacrt zakona o poreskom postupku Republike Srpske koji se donosi zbog stvaranja pravnog okvira za sprovođenje projekta e-registracija privrednih subjekata u Srpskoj i preciziranja odredaba o postupku primjene procjene poreske osnovice kod fizičkih lica.\nOvim aktom unapređuje se pravno normiranje ove značajne oblasti i mijenjaju određeni dijelovi poreskog postupka u Srpskoj, odnosno pojednostavljuju određene procedure za poreskog obveznika i Poresku upravu Republike u čijoj je nadležnosti primjena ovog zakona.\nUsvojeni su zaključci Kluba poslanika SNSD-a na nacrt ovog zakona prema kojima "Narodna skupština predlaže da se ovaj nacrt zakona uputi u stručnu raspravu u trajanju od 60 dana, te da se za njeno sprovođenje zadužuje Odbor za finansije i budžet Narodne skupštine".\nNarodna skupština je usvojila i Nacrt zakona o ostvarivanju prava na besplatnu pravnu pomoć u Republici Srpskoj kojim se uređuje pravo na tu pomoć i utvrđuju korisnici pomoći, kao i oblici i subjekti nadležni za pružanje besplatne pravne pomoći.\nOvim aktom uređuje se i postupak pružanja i uslovi i način ostvarivanja prava na tu pomoć, promijenjene okolnosti koje nastupe u postupku ostvarivanja prava na besplatnu pravnu pomoć i s tim u vezi neopravdano odobrena besplatna pravna pomoć, troškovi zastupanja, kao i nadzor nad primjenom zakona i kontrola u ostvarivanju tog prava.\nPoslanici su usvojili Nacrt zakona o sportu Republike Srpske kojim se kvalitetnije uređuju pojedini segmenti sportskog sistema, a posebno razvoja široke baze školskog i univerzitetskog sporta.\nUsvojen je i Nacrt zakona o izmjeni Zakona o jedinstvenom registru finansijskih izvještaja Republike Srpske, kojim se briše odredba kojom se uređuje pitanje predaje korigovanih finansijskih izvještaja u jedinstveni registar, čime se taj akt usklađuje sa Zakonom o računovodstvu i reviziji Srpske.\nPoslanici su usvojili i Nacrt zakona o izmjenama i dopunama Zakona o računovodstvu i reviziji Republike Srpske radi potrebe daljeg razvijanja oblasti računovodstva i revizije, te inoviranja, dogradnje i preciznijeg propisivanja pojedinih odredaba postojećeg zakona u toj oblasti s ciljem njegove lakše i potpunije primjene u praksi.\nSkupština nije usvojila Nacrt zakona o izmjenama i dopuni Zakona o registru zaposlenih kod korisnika budžetskih sredstava Srpske čiji je jedan od ciljeva bio otklanjanje sumnji u vjerodostojnost podataka o diplomama zaposlenih u javnom sektoru, posebno najviših funkcionera.\nOvaj nacrt bio je prijedlog narodnih poslanika Jelene Trivić, Draška Stanivukovića i Nebojše Vukanovića.\nNakon glasanja o apsolviranim tačkama dnevnog reda, predsjednik Narodne skupštine Republike Srpske Nedeljko Čubrilović zaključio je rad drugog dijela osme redovne sjednice parlamenta i nastavak zakazao za utorak, 10. decembar, u 10.00 časova.\nNSRS visoko obrazovanje Zakon


Vlada Srbije zabranila svima osim Kriznom štabu da daju informacije u vezi sa koronavirusom | Insajder\nVlada Srbije zabranila svima osim Kriznom štabu da daju informacije u vezi sa koronavirusom\nVlada Srbije donela je odluku da sve informacije u vezi sa novim virusom korona isključivo može da saopštava Кrizni štab na čijem je čelu premijerka Ana Brnabić. To znači da novinari ubuduće za bilo koju informaciju moraju da se obrate isključivo Kriznom štabu. Lokalna samouprava, gradonačelnici, predsednici opština, krizni štabovi za davanje takvih informacija više nisu ovlašćeni.\nU zaključku Vlade koji je usvojen na sednici održanoj 28. marta navodi se da je "u uslovima proglašenog vanrednog stanja, apsolutni imperativ da građani dobiju isključivo proverene i tačne informacije u vezi stanja i posledica zaraze koronavirusom".\n"Zdravstvene ustanove, zdravstveni radnici ili pravna lica koje obavljaju zdravstvenu delatnost, medicinske informacije isključivo u delu mera koje sami sprovode dostavljaju nadležnom zavodu, odnosno institutu za javno zdravlje, koje te informacije dalje usmeravaju ka Кriznom štabu", navodi se u zaključku.\nNavodi se da se informacije koje su dala neovlašćena lica ne mogu smatrati tačnim i proverenim. Dodaje se da su moguće u tom slučaju primene propisa koji se odnose na odgovornost i pravne posledice za širenje dezinformacija u periodu vanrednog stanja.


Milan Stamatović: U rešavanje pitanja Kosmeta trebalo bi da se uključi i Vatikan | Hronika\nPočetna strana > Hronika > Milan Stamatović: U rešavanje pitanja Kosmeta trebalo bi da se uključi i Vatikan\nMilan Stamatović: U rešavanje pitanja Kosmeta trebalo bi da se uključi i Vatikan\nPredsednik Inicijativnog odbora Zdrave Srbije Milan Stamatović je ocenio da bi u pregovore o rešavanju pitanja Kosmeta trebalo da se u uključi i Vatikan.\nOn je naveo i da je takvu želju Svete stolice nedavno najavio i beogradski nadbiskup Stanislav Hočevar.\nOn je u saopštenju naveo da "Vatikan ne priznaje kvazidržavnu tvorevinu na srpskoj teritoriji, a kao jedan od najvažnijih centara hrišćanstva u svetu, sigurno je zainteresovan i za status hrišćanskog življa, hrišćanskih verskih i kulturnih spomenika i imovine svih verskih zajednica na području južne srpske pokrajine".\n"Ako već ovdašnji režim kao 'bogomdanu šansu' spinuje mogućnost uključenja Amerike u pregovore o rešavanju pitanja KiM koji se trenutno vode u, za srpske nacionalne i državne interese, neprijateljskom Briselu, i ako ogromna većina građana Srbije, na drugoj strani, priželjkuje uključivanje Rusije i Kine, onda bi svakako trebalo da se porazmisli i o učešću Vatikana u tom dijalogu", kazao je Stamatović.\nDodao je da "javno iznesen stav da i centar Katoličke crkve treba da se uključi u razgovore o budućnosti KiM koji je, kao zanimljivu ideju, iz vladajuće koalicije prepoznala samo Partija ujedinjenih penzionera (PUPS), sigurno nije samo lična inicijativa nadbiskupa Hočevara".\n"Zato apelujemo na vlast da konačno preuzme odgovornost i pokuša da promeni postojeći, pogubni format pregovora, u kojima predsednik Srbije isključivo prima instrukcije od EU i Vašingtona koji nam, mimo svih međunarodnih prava, grubo kršeći Rezoluciju SB UN 1244, otimaju 17 odsto teritorije i poklanjaju šiptarskim teroristima", rekao je Stamatović.\nOn je istakao da je "vatikanska 'šatl diplomatija' već bila uključena upravo u otpočinjanje dijaloga o Kosovu, mnogo pre NATO agresije, kada su pregovori o uređenju obrazovnog sistema na KiM, u jesen 1996, rezultovali sporazumom Milošević - Rugova, uz posredovanje katoličke humanitarne organizacije 'Sveti Euđidio' iz Rima, bliske Vatikanu".\n"Ceo hrišćanski svet nikada neće zaboraviti značaj srpskog Vidovdana 1389. godine na Kosovu polju, kada su Srbi, braneći svoju zemlju, branili i hrišćansku veru, zaustavivši prodor islama u Evropu, zbog čega su tada, u našu čast, zvonila zvona čuvene katedrale Notrdam (Bogorodične crkve) u Parizu", rekao je Stamatović.\nPo njegovim rečima, došao je istorijski trenutak da "uz pomoć Vatikana i celokupnog hrišćanstva, Srbija sačuva svoj srpski nacionalni i hrišćansko-pravoslavni identitet, ali i teritorijalni integritet i suverenitet".


Osobe sa invaliditetom bi mogle da rade ergometriju u Medicini rada\nTreći sprat Kliničkog centra Niš ponovo crvena kovid zona\nEVROPSKA BAJKA JE ZAVRŠENA\nVLADIMIR VUČKOVIĆ: „Praznina“\nKONKURS CRVENOG KRSTA SRBIJE: Krv život znači\nPočetak/Društvo/Osobe sa invaliditetom bi mogle da rade ergometriju u Medicini rada\nNiške Vesti6. jula 2016.\nZavod za zdravstvenu zaštitu radnika Niš će konkurisati kod evropskih fondova za nabavku aparata za skrining kardiovaskularnih bolesti kod osoba sa invaliditetom. U ovaj projekat ulaze sa bugarskom opštinom Loveč, a njegova okvirna vrednost je 160.000 evra.\nCentar za rad sa osobama sa invaliditetom otvorili su 2013. godine, a kako bi ga unapredili neophodni su im partneri, kaže direktorka Zavoda za zdravstenu zaštitu radnika Marijana Matić.\n„Skrining kardiovaskularnih oboljenja kod osoba sa invaliditetom je cilj projekta. Nadam se i da će Fond za zdravstveno osiguranje i Ministarstvo zdravlja prepoznati potrebu da odobre kadrove za Centar za rad sa osobama sa invaliditetom“ rekla je direktorka Matić.\nErgometrija osoba sa invaliditetom zahteva specifičnu opremu, dodaje, a ukoliko je Zavod za zdravstvenu zaštitu radnika dobije na projektu bili bi jedni u gradu sa ovom vrstom aparata.\n„Ovaj projekat je veoma važan i za nas i za građane Niša. Tim pre što se oboljenja kardiovaskularnog sistema tiču kvaliteta života ljudi“, kazala je gradonačelnica partnerskog Loveča Kornelia Marinova.\nGrad već sarađuje sa opštinom Loveč, ali institucionalni oblik saradnje uvek može da se proširi u oblasti zdravstva, rekao je i dalje aktuelni gradonačelnik Niša Zoran Perišić.Kon\n“Ugovorena je saradnja kroz realizaciju zajedničkog projekta i to je pravi način da podizanjem lokalne infrastrukture učinimo nešto za građane Niša. Ono što može da ubrza dijagnostiku, a samim tim prepoznavanje i lečenje zdravstvenih problema sugrađana je od ključnog značaja. Moramo pružiti radnicima maksimalni nivo zdravstvene zaštite da bi njihov radni vek bio što duži kako bi što više doprineli društvu“, kazao je Perišić.\nbugarska opština ergometrija evropski fondovi kardiovaskularne bolesti Loveč Marijana Matić osobe sa invaliditetom projekat skrining Zavod za zdravstvenu zaštitu radnika Zoran Perišić\nKlinički centar upošljava za stalno 48 medicinara\nKlinički centar se uključuje u vakcinaciju gradjana Niša\nPera na Godinu dana kućnog zatvora za vlasnika kafane


Centar za bioetičke studije - Miodrag Stojković\nMiodrag Stojković je završio studije veterine 1990.godine na Univerzitetu u Beogradu. 1991. je otišao u Nemačku, gde je najpre radio dve godine kao medicinski tehničar u Univerzitetskoj bolnici u Hamburgu. 1993. godine se preselio u Minhen, gde je dobio doktorsko i habil zvanje na Ludwig-Maximilians Univerzitetu 1996. i 2002. godine. Tokom tog perioda je izučavao ranu embriologiju sisara, ćelijsku biologiju, transfer jedra i epigenetiku. 2002. se preselio u Veliku Britaniju, gde se zaposlio na Medicinskom fakultetu Univerziteta u Njukaslu (University of Newcastle), I na kome je izabran za šefa Katedre za embriologiju i biologiju matičnih ćelija i za zamenika direktora Centre for Stem Cell Biology & Developmental Genetics2005. godine. 2006. godine se priključio Istraživačkom centru Prince Felipe u Valensiji, gde je kao zamenik direktora radio i kao šef Laboratorije za ćelijsko reprogramiranje do 2010. godine. 2007. je izabran za profesora humane genetike na Medicinskom fakultetu Univerziteta u Kragujevcu. 2008. je u Leskovcu osnovao Spebo Medical, specijalnu bolnicu za tretman neplodnosti.\nDr Stojković je pionir u transferu humanog jedra, reprogramiranju, derivaciji, rastu, diferencijaciji i aplikaciji ljudskih embrionalnih matičnih ćelija i zrelih matičnih ćelija. 2003. je izveo prvu potpunu liniju ljudskih embrionalnih matičnih ćelija i 2004. je dobio prvu licencu u zapadnom svetu za izvođenje transfera jedra. Njegov tim trenutno radi na poboljšanju uslova za efikasno reprogramiranje zrelih ćelija, usmerenu diferencijaciju ljudskih embrionalnih matičnih ćelija, ćelija sa izazvanom pluripotencijom, izolaciju perifernih krvnih matičnih ćelija i mezenhimalnih matičnih ćelija, kao i na lečenju neurodegenerativnih bolesti.\nOn je gostujući predavač na jednom Medicinskom fakultetu, Vojno-medicinskoj akademiji i autor i ko-autor preko 120 naučnih publikacija. Bio je naučni savetnik u nekoliko kompanija koje se bave biotehnologijama, akademski je oditor i recenzent u više od trideset regulatornih tela i naučnih časopisa, a do 1. januara 2012. je bio urednik časopisa STEM CELLS (Durham, Severna Karolina). Trenutno je predsednik Upravnog odbora Instituta za molekularnu genetiku i genetički inženjering. Član je Upravnog odbora Sekcije za Srbiju UNESCO katedre za bioetiku.


Samoupravljajući automobil koji radi kao mobilna nadzorna jedinica do kraja ove godine postaće nesvakidašnji pomoćnik policije Dubaija. Automobil je veličine dečijeg električnog džipa, a opremljen je kamerama koje se okreću 360 stepeni i imaju implementiranu tehnologiju prepoznavanja lica.\nSimpatični mališan na četiri točka napravljen je u singapurskoj start-ap kompaniji OTSAW Digital i zove se O-R3. Puni se automatski, a ima i dron koji može da prati pojedince na mesta do kojih O-R3 ne može da dođe.\nDubai će biti prvi grad na svetu koji će koristiti O-R3 za svakodnevno patroliranje. Za početak, samoupravljajući automobil će patrolirati po turističkim delovima Dubaija, ali neće zamenjivati klasične policajce.\nDo 2030. godine Dubai policija će imati 25 odsto robota koji će im pomagati u očuvanju bezbednosti.\nPrvi robot na svetu koji se priključio policiji je Robokap, i možete ga sresti u Dubai molu – opširnije pročitajte OVDE\nPovezane teme: robot Dubai policija samoupravljajući automobil dron O-R3 bezbednost patrola policija Dubai život u Dubaiju Emirati


Napadi na „Sputnjik Ve“ - pokušavaj da se sakriju problemi drugih vakcina - Sputnjik Srbija\n23:12 17 Januar 2021\n19:55 10.12.2020 Preuzmite kraći link\nMedijskim napadima na rusku vakcinu protiv virusa korona „Sputnjik Ve“ pokušavaju se sakriti problemi sa vakcinama u drugim državama, saopštio je šef Ruskog fonda za direktne investicije Kiril Dmitrijev u intervjuu „Prvom kanalu“.\n„To je pokušaj da se sakrije niz problema koji su nastali kod sopstvene vakcine, između ostalog to što ne postoji dugoročna dokazana bezbednost ni kod jedne vakcine koja je sada prošla treću fazu (kliničkog ispitivanja). Na primer, vidimo snažne alergijske reakcije na vakcinu (američke kompanije) Fajzer u Velikoj Britaniji“, rekao je Dmitrijev, komentarišući medijske napade i lažne vesti o „Sputnjik Ve“ u inostranstvu.\nPo mišljenju Dmitrijeva, pojave napada na rusku vakcinu su povezane i sa tim što zapadne države treba da objasne svojim građanima, zašto je Rusija već počela sa vakcinacijom stanovništva, a oni nisu.\nPodsetimo, Ministarstvo zdravlja Rusije registrovalo je u avgustu prvu na svetu vakcinu za prevenciju kovida 19, koju je razvio Nacionalni istraživački centar za epidemiologiju i mikrobiologiju „Gamaleja“ u saradnji sa Ruskim fondom za direktne investicije.\nRuski fond: U toku su medijski napadi na „Sputnjik Ve“\nZvanično potvrđeno: Turska ne odustaje od ruske vakcine, počinju toksikološka ispitivanja\n23:01 Koliko vredi prijateljstvo s Kinom\n22:47 Milo otvara front: Trči počasni krug — do konačnog poraza /video/\n22:32 Pukao bedem oko jalovišta u Leposaviću, jalovina se izlila u Ibar /video/


POSTANI ČLAN SFA - Film in Serbia\n• POSTANI ČLAN SFA\nPostanite član SFA\nŠta je Srpska filmska asocijacija (Serbia Film Commission)?\nSrpska filmska asocijacija je nezavisno, neprofitno udruženje firmi i samostalnih radnika iz područja filmske i TV produkcije osnovano u julu 2009. godine. Glavni cilj udruženja je ekonomski razvoj u području filmske industrije kroz privlačenje stranih, međunarodnih filmskih produkcije koje koriste srpske lokacije, usluge, opremu i ekipe, čime se stvaraju radna mesta u Srbiji i povećava prihod za firme registrovane u Srbiji.\nAsocijacija je nastala po želji 16 osnivača, preduzeća i pojedinaca, koji su se 2008. godine okupili oko kreiranja internet sajta www.filminserbia.com i uz podršku USAID projekat za razvoj konkurentnosti. Zvanično je registrovana 29. jula 2009. godine. Danas ima 87 članova.\nSvrha postojanja SFA je da bude prvo i sveobuhvatno mesto kome će se strani producenti i filmski stvaraoci obratiti u potrazi za kvalitetnim informacijama o lokacijama i uslugama filmske i TV produkcije u Srbiji. Interna uloga SFA je da sarađuje sa filmskom industrijom i vlastima u Srbiji i promoviše „film friendly“ politiku i praksu prema uzoru na najbolje primere iz sveta.\nU širim okvirima, organizacija zasnovana na članstvu garantuje da udruženje ne može biti kontrolisana isključivo od strane jedne kompanije ili interesa, već će pružati priliku svim članovima da sarađuju kako bi postigli optimalni razvoj u industriji u Srbiji. Treba napomenuti da se ekonomske koristi od inostranih produkcija protežu na brojne poslove koji nisu direktno uključeni u filmsku industriju, kao što su na primer hoteli, transport, ketering, osiguranje, bankarske usluge itd, te je članstvo otvoreno i za organizacije koje indirektno utiču i vide interes u razvoju filmske i TV proizvodnje. Među članovima asocijacije, nalaze se brojna preduzeća iz ovih drugih sektora privrede.\nDugoročni ciljevi SFA su da se kroz rad na medjunarodnim projektima obuči veliki broj domaćih filmskih radnika, osnaže domaće filmske kuće, podigne kvalitet produkcijskih usluga i infrastrukture i promoviše Srbija kao lokacija, regionalni centar za filmsko stvaralaštvo i edukaciju u oblasti kinematografije. Krajnji cilj SFA je da se kroz direktne strane investicije osnaži i osavremeni srpska kinematografija i da se otvori put ka novim ko-producentima za domaće projekte i novim tržištima za promociju domaće kinematografije, autora i filmskih radnika.\nRadi postizanja ciljeva definisani su sledeći glavni zadaci Udruženja:\npromovisanje Srbije u internacionalnoj profesionalnoj javnosti kao destinacije za medjunarodnu filmsku, TV i produkciju reklama sa brednom Film in Serbia;\npodrška u uspostavljanju kontakata između stranih domaćih filmskih i TV poslenika;\npodsticanje saradnje i kontakata između članova industrije, državnih institucija i drugih ključnih organizacija u zemlji i inostranstvu;\nstvaranje poslovne klime u Srbiji koja omogućava producentima i ostalim kompanijama iz sektora filma da postanu održivi poslovni subjekti sposobni za stvaranje i obezbedjivanje višeg i doslednijeg nivoa produkcije u Srbiji;\npružanje brojnih konkretnih usluga svojim članovima radi njihovog što efikasnije rada i razvoja;\nrazvijanje poslovnog okruženja naklonjenog filmu širom Srbije, tzv. „film friendly“ program koji podrazumeva uvođenje standarda i procedura u postpuke izdavanja dozvola za snimanje;\npodsticanje komunikacije i saradnje između javnog i privatnog sektora uključujući i lobiranje za bolje uslove poslovanja i privlačenja investicija u sektoru filmske i TV produkcije;\nKo su članovi SFA?\nRedovni članovi mogu biti pojedinci i firme iz oblasti koje se bave produkcijom igranih, animiranih, dokumentarnih, eksperimentalnih i reklamnih filmova, televizijskog programa, fotografija, kao i post produkcijske kompanije, te studija, studija za vizuelne efekte, kompanije za iznajmljivanje opreme i drugi snabdevači uključujući hotele i kompanije za iznajmljivanje automobila, ketering, transportna preduzeća, osiguranja, pravne usluge itd. Pored redovnih članova koji imaju aktivno učešće u radu asocijacije postoje i kategorije pridruženih članova i počasnih članova, koje su definisane i objašnjene u Statutu udruženja.\nSvi zainteresovani pojedinci i pravna lica mogu uputiti zahtev za prijem u članstvo na adresu info@filminserbia.com ili preko drugih članova udruženja.\nProdukcijske kuće ili druga pravna lica koja žele da postanu članovi asocijacije potrebno je da dostave:\nKada su u pitanju fizička lica uz popunjenu pristupnicu potrebno je poslati:\nRadnu biografiju i\nUpravni odbor donosi odluku o prijemu u članstvo svih novih članova, nakon čega je novi član dužan da uplati upisninu u visini od 60 evra i godišnju članarinu čime stiče punopravno članstvo. Godišnja članarina je važeća za kalendarsku godinu i obnavlja se u januaru svake godine. Članarina za 2019. godinu iznosi 100 evra za pojedince i 250 evra za preduzeća/pravna lica. Novi član ima pravo da u prvoj kalendarskoj godini ne plati godišnju članarinu i u tom periodu ima status posmatrača, što znači da nema pravo glasa niti može biti biran za člana Upravnog odbora niti da koristi popuste i benefite koje članovi asocijacije imaju kod partnerskih organizacija.\n*PRISTUPNICA ZA FIZIČKA LICA\nRazlozi za učlanjenje u SFA?\nEdukativni programi - Mini filmska akademija


Konfučijev institut približava Kinu Srpskoj\n22.01.2018 08:00 | Anita Janković-Rečević\nBanjaluka - Svečanim otvaranjem Konfučijevog instituta na Univerzitetu u Banjaluci ova visokoobrazovna institucija postala je dio globalne mreže, a studenti i nastavno osoblje dobili su priliku za besplatne kurseve koji će im približiti tradiciju i jezik kineskog naroda.\nInstitut, koji će unaprijediti saradnju Srpske i Kine, juče su u prostorijama Fakulteta političkih nauka otvorili predsjednik RS Milorad Dodik i zamjenik gradonačelnika kineskog grada Tjenđin Džao Haišan.\n- Otvaranje ovog instituta je dokaz prijateljstva i uspješne saradnje Srpske i Kine. Vjerujem da će njegove prostorije biti dovoljne da okupe sve zainteresovane za različite programe koje nudi - rekao je Dodik.\nOn je dodao da je za dobru saradnju sa Kinom potrebno izučavanje njihovog jezika, koji mladima može biti perspektiva u budućnosti, jer je Kina nezaobilazan centar moći u svijetu.\nPremijerka RS Željka Cvijanović rekla je da institucije RS žele da jačaju saradnju sa Kinom, kako na ekonomskom, tako i na obrazovnom i kulturnom planu.\n- Cijenimo što su kineske kompanije i institucije zainteresovane za RS i sa našim kompanijama i institucijama unapređuju saradnju. Zainteresovani su za nekoliko strateških projekata kada je u pitanju saobraćajna infrastruktura i energetika, na čemu smo im posebno zahvalni - rekla je Cvijanovićeva.\nVršilac dužnosti rektora Univerziteta u Banjaluci Radoslav Gajanin istakao je da će Konfučijev institut doprinijeti razmjenama u oblasti obrazovanja, nauke, kulture i ekonomije između naroda Kine i Srpske.\n- U institutu će prioritet biti izučavanje kineskog jezika i kineske kulture, ali isto tako izučavanje srpskog jezika i srpske kulture za studente iz Kine. Takođe, putem ovog instituta uspostavljaće se tijesne diplomatske veze Kine i Srpske - rekao je Gajanin i naglasio da je otvaranje instituta podržao najviši politički vrh Kine.\nHaišan je kazao da Kina ima dugu istoriju saradnje sa Evropom, te da ovim projektom ta veza postaje sve jača. On je dodao da Konfučijev institut u Banjaluci predstavlja platformu za dalju saradnju.\n- Nadamo se da će u narednim godinama saradnja Tjenđina sa drugim gradovima u RS i BiH biti pojačana i da ćemo postati pravi grad partner Banjaluci - rekao je Haišan.\nRektor Tjenđin univerziteta Liu Sin kaže da je tokom boravka u Banjaluci stekla utisak da se narod Srpske prijateljski ophodni prema narodu iz Kine.\n- Ovo je prvi Konfučijev institut u RS, a iako ih u svijetu ima više od 500, nadam se da će baš ovaj postati najbolji - rekla je Sin.\nOsim učenja kineskog jezika, budući akademci u okviru Konfučijevog instituta imaće priliku i da slušaju predavanja iz kulinarstva, kaligrafije, tradicionalnog slikarstva i borilačke vještine taiđi. Najboljima će biti obezbijeđene posjete Kini, gdje će imati priliku za dodatno usavršavanje.\nDodik je juče na sastanku sa Haišanom ocijenio da je saradnja RS sa Kinom na izuzetno visokom nivou, posebno u oblasti energetike i infrastrukture, te da se proširuje na kulturnom i obrazovnom planu.\nSastanku su prisustvovale i Cvijanovićeva i ambasadorka Kine u BiH Čen Bo. Sa delegacijom Tjenđina sastao se i ministar inostranih poslova BiH Igor Crnadak, a planiran je i odvojeni sastanak sa predstavnicima Vlade RS.


26.10.2021. / 16:36\nBANJALUKA – Skupštinska većina u Banjaluci smatra da je zaduženje emisijom obveznica bespotrebno, jer grad ima visok suficit iz koga se mogu finansirati predloženi projekti, izjavio je predsjednik Skupštine grada Banjaluka Mladen Ilić.\n“Cijenimo ovaj suficit, koji je nikad veći i čemu su doprinijela i prethodna administracija i mnoge druge institucije. Smatramo da se u tih 17 miliona KM suficita može naći novca i za ove projekte”, rekao je Ilić novinarima u pauzi sjednice gradskog parlamenta.\nIlić je rekao da su odbornici na zasjedanju prošli nekoliko tačaka dnevnog reda, među kojima i prijedlog zaduženja grada.\nOn je rekao da će glasanju o tačkama dnevnog reda i Nacrtu rebalansa budžeta za ovu godinu prethoditi konsultacije.\n“Većina šefova klubova je tražila da to glasanje bude na kraju zasjedanja Skupštine, a ja se nadam da je to danas. Zaista bih volio da se to završi danas”, rekao je Ilić.\nPredsjednik Skupštine je rekao da su se manje više svi odbornici pridržavali odredbe da nose maske radi zaštite od virusa korona, nakon što je to zatražila odbornik Nevena Todorović, koja je i direktor Doma zdravlja.\nGradonačelnik Banjaluke Draško Stanivuković istakao je da skupštinska većina\n“odbijanjem da se grad zaduži odbija realizaciju mnogobrojnih bitnih projekata”.\nOn navodi da je sredstvima iz emisije obveznica u iznosu od šest miliona KM predviđena modernizacija saobraćajnica u više gradskih naselja, izgradnja ambulante u Dragočaju i sportskog centra Lauš, za koji Srbija donira milion KM. Srna


U naredne dve nedelje sporazum s vlastima u dijalogu bez evroparlamentaraca – DnevniZurnal\nU naredne dve nedelje sporazum s vlastima u dijalogu bez evroparlamentaraca\nby admin 18/09/2021, 22:23 1.7k Views\nPredsednik Demokratske stranke Srbije (DSS) i kandidat za predsednika Srbije koalicije NADA Miloš Jovanović izjavio je da je Srbiji potrebna nacionalno odgovorna vlast, ali koja će istovremeno biti privržena demokratskim načelima i pravnoj državi.\nOn je u intervjuu Danasu naveo da je Srbiji potreban predsednik koji će „hteti i umeti da okuplja ljude oko opšteg interesa, a ne predsednik koji će deliti gradjane i neprestano unositi tenzije i razdor u srpsko društvo“.\nJovanović je ocenio da je do izbora ostalo nešto manje od sedam meseci i da je zato bilo je sasvim prirodno započeti političku kampanju.\n„Izlazimo na svim nivoima sa voljom da dopremo do najvećeg broja građana i pridobijemo njihovo poverenje. Hoćemo da preuzmemo ;odgovornost za vodjenje državnih poslova i nemamo razloga to da krijemo“, kazao je jedan od lidera koalicije NADA.\nNa pitanje da li očekuje da će u skorije vreme biti potpisan sporazuma vlasti i stranaka o unapredjenju izbornih uslova u dijalogu koji se vodi bez posredovanja Evropskog parlamenta, Jovanović je kazao da veruje da će se doći do završnog dokumenta u naredne dve nedelje.\nOn je ocenio da tu neće biti nekih „epohalnih pomaka“, ali će se stvari donekle poboljšati.\n„Stvari neće suštinski bolje funkcionisati dok ne promenimo način na koji političke stranke funkcionišu u Srbiji. A to se može postići samo izmenom izbornog sistema i otvaranjem mogućnosti da građani konačno svoje predstavnike biraju po imenu i prezimenu. Kada se razbije kompaktnost političkih stranaka i njihovo strogo hijerarhijsko ustrojstvo“, ocenio je Jovanović.


Završeno Aprilsko zasijedanje PSSE\npetak, 24. april 2015. 21:14\nUčestvovala Delegacija Skupštine Crne Gore u sastavu: Predrag Sekulić, šef Delegacije i Snežana Jonica i Goran Tuponja, članovi Delegacije\nPosljednjeg dana zasijedanja PSSE održane su rasprave o ravnopravnosti i zabrani diskriminacije u pristupu pravosuđu i efektivnosti Evropske konvencije o ljudskim pravima – Brajtonskoj deklaraciji i budućim koracima.\nNa današnjem zasijedanju Parlamentarna skupština Savjeta Evrope usvojila je Rezoluciju u kojoj je istaknuto da jednaki tretman u pristupu pravosuđu treba da postane realnost i da zemlje članice Savjeta Evrope treba da uklone postojeće prepreke kako bi omogućile svojim građanima jednaki pristup pravosuđu, bez obzira na njihov status.\nPovodom tačke dnevnog reda koja se odnosila na efektivnost Evropske konvencije o ljudskim pravima i Brajtonsku deklaraciju, PSSE je usvojila Rezoluciju u kojoj pozdravlja posvećenost koje su zemlje članice pokazale, putem Brajtonske deklaracije, obezbjeđivanju dugoročne efektivnosti Evropskog suda za ljudska prava. Radi ostvarivanja daljeg napretka PSSE je, međutim, pozvala države članice da dodatno ojačaju princip supsidijarnosti efikasnijim ugrađivanjem strandarda Konvencije u domaće zakonodavstvo.\nSljedeće zasijedanje Parlamentarne skupštine Savjeta Evrope biće održano od 22. do 26. juna 2015. godine.


Audio kaseta sa snimkom Džona Lenona koji peva do sada neobjavljene pesme tokom boravka u Danskoj 1970. godine, biće na aukcijskoj prodaji 28. septembra u Konpenhagenu, saopštila je aukcijska kuća Brun Rasmusen (Bruun Rasmussen).\nSnimak procenjen između 27.000 i 40.000 evra traje 33 minuta, a pripada četvorici muškaraca koji su kao adolescenti sreli Lenona koji je provodio deo zime 1969-1970 na zapadnoj obali Danske.\n“Snimak je potpuno jedinstven jer je u pitanju razgovor. Snimljeno je posle jedne konferencije za novinare, kada su srednjoškolci zajedno sa nekoliko novinara razgovarali sa Lenonom koji im je pevao neke pesme”, rekli su iz kuće Brun Rasmusen za AFP.\nLegendarni Lenon je tada pevao pesmu “Radio Peace”, koja nije nikada objavljena.


Diskriminacija žena u Srbiji: Ovo su životne priče žena\nDiskriminacija žena u Srbiji stvaran je problem, a u okviru kampanje 16 dana aktivizma protiv nasilja nad ženama, tri hrabre žene odlučile su da ispričaju svoje priče.\nIako nesumnjivo postoji u društvu, diskriminaciju je teško dokazati, jer se često dešava „iza zatvorenih vrata“ i bez svedoka/inja. Tako mnogi slučajevi diskriminacije ostaju „skriveni“, pravdani različitim izgovorima ili se događaju u situacijama kada su diskriminator i žrtva sami, što žrtvu diskriminacije sprečava da prikupi potrebne dokaze i inicira postupak za zaštitu od diskriminacije.\nIz ovih razloga, u Srbiji su tokom septembra sprovedena situaciona testiranja diskriminacije, kako bi se ukazalo na skrivenu diskriminaciju marginalizovanih grupa žena i to žena sa invaliditetom, starijih žena i Romkinja. Testiranja su sprovedena u okviru projekta (Is)pitaj! – situaciono testiranje diskriminacije, koje su podržali Poverenik za zaštitu ravnopravnosti i Agencija Ujedinjenih nacija za rodnu ravnopravnost i osnaživanje žena u Srbiji (UN Women).\nTestiranje diskriminacije prema ženama sa invaliditetom sprovela je Mreža iz kruga Srbija, u oblasti pristupačnosti bankarskih usluga, kako bi se dokazalo postojanje diskriminatornog ponašanja prema ženama sa invaliditetom. I u ovom slučaju razotkrivena je diskriminacija jer prilikom testiranja žena koja koristi invalidska kolica nije mogla da priđe ulazu banke, a takođe ni pristup bankomatu nije bio moguć, jer je bio postavljen previsoko.\nOna je čekala osoblje banke da izađe i pomogne joj, ali niko nije izašao iako su začuđeno gledali, tako da je ostala uskraćena za informacije i usluge.\nDrugo situaciono testiranje diskriminacije, realizovano u oblasti zapošljavanja, pokazalo je da poneki poslodavci i dalje ne daju jednake šanse za zapošljavanje osobama sa invaliditetom. Naime testerka sa invaliditetom je pokušala da konkuriše za rad u jednoj poznatoj međunarodnoj kompaniji, ali joj je rečeno da je kompanija “ ranije imala osobu koja se “brinula” o osobama sa invaliditetom i da trenutno ne zapošljavaju “takve osobe”, uz izvinjenje.\nSa čime se suočavaju starije žene\n– Starije žene se često povlače iz društva zbog diskriminacije, Jovanka Dimitrijević\nJovanka Dimitrijević, 81, je penzionerka. Učestvuje u aktivnostima organizacije civilnog društva Amity, koje radi na osnaživanju starijih žena i poboljšanju njihovog položaja u društvu.\n– Starije žene se suočavaju sa različitim oblicima diskriminacije u svakodnevnom životu – uključujući zanemarivanje i omalovažavanje i izložene su diskriminaciji u komunikaciji sa službenicima u institucijama. Na primer, na pešačkom prelazu, očekuje se da žene starije od 80 godina pređu u kratkom periodu za vreme zelenog svetla; ili u javnom prevozu mladi ljudi gunđaju šta stari ljudi rade u to doba dana; u samoposluzi su slova na proizvodima veoma sitna pa stariji ljudi ne mogu da ih pročitaju, cene su neadekvatno označene, a ponekad je osoblje nepristojno i neuslužno; a u zdravstvenim ustanovama na dijagnostičku proceduru stari čekaju mesecima. Mi [stariji] pokušavamo da prevaziđemo ove prepreke na različite načine na osnovu našeg obrazovanja i vaspitanja. Neki stariji se čak povlače iz aktivnog života u lokalnoj zajednici.\nDiskriminaciju nije uvek lako prepoznati. Za žene moje generacije bilo je sasvim normalno da su muškarci bili na rukovodećim pozicijama, iako smo imali iste kvalifikacije i stručne kompetencije. Shodno tome, danas starije žene imaju niže penzije. Većina javnih institucija, posebno za starije, fizički je nedostupna, što se često ne prepoznaje kao diskriminacija.\nSlužbe podrške starijim ženama gotovo da i ne postoje u Srbiji. Da nemamo organizacije poput Amitija i Crvenog krsta, ljudi ne bi ni znali da se starije žene suočavaju sa diskriminacijom u srpskom društvu. Ove organizacije podižu svest među starijim ženama kako bi mogle da prepoznaju diskriminaciju, razviju lične strategije za borbu protiv nje i zalažu se za smanjenje stereotipa i predrasuda prema starijim ženama u društvu.\nKontinuirana edukacija celokupne populacije putem medija mogla bi biti pravi put za poboljšanje položaja starijih žena i sprečavanje diskriminacije. Da su starije žene poštovane u našem društvu, da se njihov glas čuje, da se njihovo znanje ceni i koristi u svakodnevnom životu, ne bismo govorili o diskriminaciji.\nDrago mi je što je organizacija UN Women sprovela projekat (Is)pitaj! – situaciono testiranje diskriminacije. Očekujem da će rezultati doprineti smanjenju rasprostranjene diskriminatorne prakse prema starijim ženama.\nPročitajte i… 7 načina da podržimo druge žene\nDiskriminacija žena u Srbiji – Žene sa invaliditetom\n– Ljude sa invaliditetom, posebno žene, gledaju kroz ono što ne mogu, umesto onoga što mogu da postignu, Aleksandra Tomašević\nAleksandra Tomašević je aktivistkinja u oblasti prava osoba sa invaliditetom. Trenutno radi za mrežu pod nazivom Iz kruga – Srbija koja pruža podršku i pomoć ženama sa invaliditetom.\n– Žene sa invaliditetom se suočavaju sa različitim oblicima diskriminacije u svim ključnim oblastima života: obrazovanju, zapošljavanju, zdravstvenoj zaštiti ili zasnivanju porodice. Ova diskriminacija je uglavnom dvostruka – jer je žena i osoba sa invaliditetom i može se videti u različitim situacijama – od pristupačnosti ustanovama i dostupnosti usluga, poput prevoza, do odnosa zdravstvenih radnika, npr. ginekologa, kao i nepoverenja društva u njihove sposobnosti i mogućnosti. Glavni problem je što se osobe sa invaliditetom, posebno žene, posmatraju kroz ono što ne mogu da urade, umesto onoga što su u stanju da urade i postignu.\nMnoge žene nisu svesne da su diskriminisane niti znaju šta je diskriminacija. Da bi prepoznale diskriminaciju i da bi se izborile sa njom, žene moraju znati svoja prava, kako se mogu zaštititi i ko može da ih podrži. Neke službe podrške za žene sa invaliditetom postoje, kao što su personalna asistencija i pomoć u kućnoj nezi za starije osobe, ali uslovi za dobijanje takve podrške često nisu odgovarajući ili primenjivi. Žene koje ne čuju, a izložene su nasilju, ne mogu da koriste nacionalnu SOS telefonsku liniju, iako postoji kao služba podrške, jer nije prilagođena njihovoj upotrebi.\nŽene sa invaliditetom imaju specifične potrebe. Na primer, ako želi da postane majka, nailazi na predrasude, sažaljenje, jer se od nje često ne očekuje da ispuni društvenu ulogu majke. Za to nije „kriva” ni žena ni njen invaliditet, već društvo koje nema adekvatne mehanizme ili usluge koje bi joj omogućile da brine o detetu. Žene sa invaliditetom koje su u situaciji nasilja nemaju sredstva da se zaštite, niti da napuste nasilnika, jer su najčešće finansijski i fizički zavisne od nasilnika. Da bi se poboljšao položaj žena sa invaliditetom i sprečila diskriminacija, treba pružiti podršku organizacijama koje ih predstavljaju kako bi akreditovale i finansirale nove programe i usluge koje bi se bavile ovim pitanjima.\nProjekat UN Women (Is)pitaj! – situaciono testiranje diskriminacije važan je jer nam daje jasniju sliku o razmerama i načinima na koje se žene iz marginalizovanih grupa u različitim oblastima života suočavaju sa diskriminacijom. Štaviše, organizacije civilnog društva koje učestvuju steći će iskustvo i znanje o diskriminaciji, njenim štetnim efektima i mehanizmima za testiranje i dokazivanje.\nDiskriminacija žena u Srbiji – Romkinje\n– Romkinje nisu spremne da prijave diskriminaciju jer se plaše da će joj biti izloženije, Slavica Vasić.\nSlavica Vasić je predsednica i osnivač Romskog ženskog centra BIBIJA, organizacije civilnog društva koja podržava i osnažuje Romkinje.\nRomkinje u Srbiji se suočavaju sa višestrukom diskriminacijom u svim oblastima života, od obrazovanja, zdravstvene zaštite i zapošljavanja do nasilja u porodici i agresivnog ponašanja van kuće. Kršenje ljudskih prava Romkinja pogoršava niz faktora kao što su izolacija, siromaštvo, nepismenost, zdravlje, nedostatak imovine i ličnih dokumenata, kao i državljanstvo, seksualna orijentacija i drugo.\nPrema svim pokazateljima, Romi i Romkinje su najugroženija grupa u društvenom, ekonomskom i obrazovnom kontekstu. Oni se suočavaju sa diskriminacijom posebno u radu i zapošljavanju, kao i stanovanju, što predstavlja kršenje osnovnih ljudskih prava. Projekat UN Women (Is)pitaj! – situaciono testiranje diskriminacije veoma je važan jer nam je dalo mogućnost da kroz situaciono testiranje dokažemo diskriminaciju sa ciljem da se diskriminacija otkrije ‘na licu mesta’ i da dobijemo dokaze o nejednakom tretmanu Romkinja u pristupu zapošljavanju i stanovanju.\nNeke Romkinje suočavaju se s preprekama u pristupu zdravstvenoj zaštiti jer nemaju lična dokumenta ili zdravstveno osiguranje. Romkinje se često suočavaju sa ponižavajućim tretmanom nekih lekara i drugog zdravstvenog osoblja na osnovu njihove etničke pripadnosti. Zbog toga ponekad ne dobijaju medicinski tretman. Diskriminacija Romkinja u zdravstvu posebno je evidentna kada je u pitanju reproduktivno zdravlje i porodiljsko odsustvo, kao i hitna pomoć, jer su to najčešće korišćene zdravstvene usluge.\nNeophodno je rešiti ravnopravni status kroz ugovore o radu na neodređeno. Takođe je neophodno uspostaviti kontinuiranu edukaciju zdravstvenih radnika o specifičnom položaju Romkinja u društvu. Takođe bi bilo važno zabraniti diskriminaciju. Kada je reč o zapošljavanju, od nezaposlenih i onih koji na posao čekaju duže od dve godine, najmanje 65 odsto su žene, a preko 70 odsto od tog broja su Romkinje.\nRomkinje retko prepoznaju diskriminaciju, a ako i priznaju, nisu spremne da je prijave jer se plaše daljeg izlaganja diskriminaciji. Romske ženske organizacije o tome uglavnom razgovaraju sa Romkinjama u naseljima. Uvodimo mehanizme koji su im dostupni u slučajevima diskriminacije, ali Romkinje uglavnom neće prijaviti diskriminaciju i ako je prepoznaju.\nlepotaizdravlje.rs Ridofranz/iStock/Getty Images Plus via Getty Images\nBjuti tajne Selene Gomez konačno su izašle na videlo, a evo kako se ova mlada pevačica neguje. Selena Gomez je osvojila srca milionima fanova širo...


Dobrodošli u svet balona - BalonParty | Internet Prodavnica\nDobrodošli u svet balona! Internet prodaja (0-24h) balona i opreme za dekoracije\nPoručite iz fotelje\nOnline prodaja balona i opreme\npromotivne cene balona\nUlepštajte posebne trenutke\nDugi niz godina uspešno poslujemo na prostoru Srbije i regiona baveći se dekoracijom balonima svih vrsta, boja i oblika. U našoj ponudi možete pronaći široki spektar italijanskih balona od lateksa i gume kao i folija balone različitih oblika. Pored dekoracije bavimo se i štampom na balonima kao i veleprodajom i maloprodajom balona. Za nas granice nisu prepreka, tako da radimo na području Srbije, BiH, Crne Gore i Makedonije.\nNaša štampa na balonima je najvišeg dostupnog kvaliteta, a sito štampa koja se koristi kao metod štampanja garantuje da je vaša poruka urađena na najprofesionalniji način. Kao...\nIskoristite jedinstvene i atraktivne efekte dekoracije iz naše široke ponude za ulepšanje vašeg bitnog događaja. Zadivite svoje goste uređenjem vašeg doma, restorana, spoljašnjeg...\nZa sve one koji bi želeli da se bave dekoracijom balonima, kod nas mogu naći svu potrebnu opremu za rad sa balonima: kompresore, pumpe, boce za helijum, trake za vezivanje helijum...\nU ponudi imamo italijanske balone odličnog kvaliteta. Posedujemo sertifikat o medicinskom pregledu, tako da se naši baloni razlikuju kvalitetom i svojom 100%-om biorazgradivošću od ostalih balona nepoznatog porekla.\nBalon Party već dugi niz godina uspešno posluje na prostoru Srbije i regiona baveći se dekoracijom balonima svih vrsta, boja i oblika. U našoj ponudi možete pronaći široki spektar italijanskih balona od lateksa i gume kao i folija balone različitih oblika. Pored dekoracije bavimo se i štampom na balonima kao i veleprodajom i maloprodajom balona.\nUz balone tu su još usluge iznajmljivanja navlaka za stolice, traka od organdina, nadstolnjaka, dekoracija cvećem, vatromet, aparati za pravljenje balona od sapunice... Našu firmu čine mladi ljudi koji će Vam svojom kreativnošću pomoći da od Vaše proslave ostane dan za sećanje i nezaborav. Prestavljamo Vam novu dimenziju dekorisanja Vašeg prostora balonima punjenim vazduhom i helijumom, bez kojih je gotovo nemogućee zamisliti proslavu ili spektakl, jer svaki prostor u trenu postaje raskošan i prijatan. Za nas, granice nisu prepreka, tako da radimo na području Srbije, BiH, Crne Gore i Makedonije.\nDekoracije balonimaŠtampa na balonimaKupovina balonaKupovina opremeNešto drugo


Muzika | Moja Vojvodina\nMOJA VOJVODINA - 12 decembra, 2019\nKoncert klasične muzike održaće se u petak, 13. decembra u šalter sali Međumesne autobuske stanice. Svi putnici i posetioci Međumesne autobuske stanice uživaće u delima Mocarta, Štrasusa, Šostakoviča i Pjacole, koja će izvesti kvartet Pneuma iz Novog Sada. Koncert...\nFOTO: Novosadski hor “Sonja Marinković” osvojio dve zlatne medalje na Evropskim horskim igrama\nMešoviti hor AKUD UNS "Sonja Marinković" postigao je najveći uspeh u istoriji prve sekcije AKUD-a, osvojiviši dve zlatne medalje na Evropskim horskim igrama u Geteborgu (Švedska). Na ovogodišnjim Horskim igrama, učestvovalo je 133 horova iz 36 zemalja, a hor "Sonje"...\nKoncert “Magnus & Ferenc Mehl Quartet” u sredu u Svilari\nKoncert "Magnus & Ferenc Mehl Quartet" održaće se u sredu, 7. avgusta u Kulturnoj stanici Svilara, na uglu Đorđa Rajkovića i Pavla Stamatovića. Nastupiće: - Magnus Mehl, saksofon - Martin Schulte, gitara - Fedor Ruškuc, kontrabas - Ferenc Mehl, bubnjevi ...


BTC $62.452 +0,54%\nETH $3.810 -1,34%\nXRP $1,09 -0,74%\nBCH $616 +0,01%\nEOS $4,47 +0,87%\nBitfinex, peta najveća platforma za razmenu kriptovaluta u svetu, prema obimu trgovine ostvarenom u toku 24 časa, namerava da preseli svoje poslovanje, sa nekadašnjom bazom na Britanskim devičanskim ostrvima, u Cug, u Švajcarskoj, izvestio je Cointelegraph auf Deutsch u utorak, 27. marta.\nŽan Luis van der Velde, generalni direktor u Bitfinex-u, potvrdio je, u utorak, planove menjačnice švajcarskim poslovnim novinama Handelszeitung. Rukovodstvo Bitfinex-a navodno se nekoliko puta sastalo sa državnim Sekretarijatom za međunarodne finansije (SIF), kao i sa članom Federalnog veća Johanom Šnajder-Amanom, koji vodi ministarstvo za ekonomiju Švajcarske.\n“Tražimo novo sedište za Bitfinex i matičnu kompaniju iFinex, u kom želimo da spojimo operacije koje su se odvijale na nekoliko različitih lokacija”, rekao je van der Velde za der Blatt.\nEksperti za poravnanje u Švajcarskoj, koji su upoznati sa ovim pitanjem, kažu da će Bitfinex biti inkorporiran kao javna kompanija sa ograničenom odgovornošću na prelazu sa Britanskih devičanskih ostrva u Švajcarsku i da će tako biti nezavistan od prethodne matične kompanije, iFinex. Trenutni menadžerski tim, koji vodi holanđanin van der Velde, takođe planira da se preseli u Švajcarsku. I pravni i finansijski odsek, kao i tehnički odsek, bi, u budućnosti, radili iz Švajcarske.\nIako je menjačnica razmatrala London kao potencijalnu alternativu, Švajcarska je “na vrhu liste jurisdikcija”, rekao je van der Velde Handelszeitung-u, dodajući da je menjačnica spremna da sarađuje sa regulatorima:\n“Želimo da budemo najtransparentija menjačnica od svih i da ispunjavamo zahteve švajcarskih regulatora.”\nCug se pokazao kao atraktivna lokacija i za druge kripto kompanije, pored Bitfinex-a, međunarodno aktivni blokčein startapovi kao što su Xapo, ShapeShift, Monetas i Etherisc nalaze se u Cugu, kao i itirijumova fondacija i uprava.


Tribina o medijima Dozvola za mrak: Akcija za slobodu medija ulila optimizam\nPetak , 2017-09-29 | 10:32:34\nNovinarka Danica Vučenić ocenila je da je akcija za slobodu medija "zatamnjivanjem sadržaja", koja je u četvrtak okupila više od 160 medija, portala i organizacija u Srbiji, "pozitivan signal koji uliva optimizam".\n"Oni koji su stali uz akciju, ne treba da se prebrojavaju, jer svako sam sebe smešta u milje kojem pripada. Akcija je impresivna u odnosu na uslove u kojima delujemo, a to je zapravo država u kojoj premijerka Ana Brnabić ode u Vranje na dan kada štrajk gladju počinje jedan od lidera novinarskog udruženja, a ona ne ode čak ni da pita pita se to dešava. Recimo, Angela Merkel to sebi ne bi dopustila", rekla je Vučenić na tribini "Dozvola za mrak" sinoć u Pančevu.\nPo njenim rečima, situacija u društvu u Srbiji gora je nego 1990-ih godina, jer "celo društvo ne shvata da je sloboda medija zapravo stvar svakog pojedinca".\n"Ako nema slobodnih medija, ko će onda izveštavati kada ste u štrajku i kada se borite za neka svoja ljudska prava?", pitala je Vučenić.\nNovinarka "Peščanika" Svetlana Lukić je na trivini ocenila da medijska zajednica u Srbiji ne treba više da učestvuje u radu Radne grupe Ministarstva informisanja za medijsku strategiju, ni u drugim sličnim telima, jer je to "laž".\n"Nećemo više da budemo alibi vlastima koje pravdaju svoje odluke tim učešćem, i treba da prestanemo da budemo saučesnici. Moramo da se mi sami ujedinimo i udružimo privremeno u neku vrstu pokreta otpora, u jedan zajednički medij", rekla je Lukić.\nGlavni i odgovorni urednik Agencije Beta Dragan Janjić je rekao da novinarska udruženja lako mogu da izadju iz svih radnih grupa i državnih tela i time pošalju poruku "koja će u javnosti odjekivati dva dana", ali da to nije cilj, jer onda ni na koji način neće moći da utiču na pozitivne promene na medijskoj sceni.\n"Onda nećemo znati šta se tamo dešavalo. Potrebno je da zadržimo neku vrstu pristupa i nadzora, jer to je voda u kojoj moramo plivati i ne možemo reći da ta voda ne postoji", kazao je Janjić.\nPredsednik Nezavisnog društva novinara Vojvodine Nedim Sejdinović je rekao da su kritički mediji u Srbiji danas višestruko diskriminisani, počevši od elementarnog pristupa informacijama, koji im se sve češće uskraćuje.\n"Novinari koji rade danas, imaju ogromnih problema da dodju do dokumentacije, a upravo je u kancelariji poverenika za informacije Rodoljuba Šabića održana proslava Dana prava javnosti da zna, koju je kompletan državni vrh ignorisao", rekao je Sejdinović.\nPo njegovim rečima, ta kancelarija radi pod ogromnim pritiskom države, te se postavlja pitanje da li će novinari i gradjani imati bilo kakvog partnera poto Šabiću uskoro istekne mandat.\n"Gradjani, a tako i istraživački novinari, moraće da smisle neke nove, sopstvene načine da dodju do informacija", rekao je Sejdinović i dodao da uskraćivanje informacija nije jedina vrsta pritiska koju danas trpe novinari i kritički nastrojeni mediji.\nTribinu o "odstrelu medija i medijskih sloboda u Srbiji", pod nazivom "Dozvola za mrak", organizovali su Nezavisno društvo novinara Vojvodine i Gradjanska akcija Pančevo.


On je rekao da je danas ostvaren dobar napredak i da je postignut dogovor sa Vladom Francuske, te da će kasnije večeras biti objavljeno više informacija o sporazumu.\n- Objavićemo dodatne informacije o prevoznicima kasnije večeras. Međutim, prevoznici večeras ne smeju da putuju u Kent - dodao je Šaps.\nBritanski mediji objavili su ranije danas da bi Velika Britanija mogla da postigne sporazum sa Francuskom radi ukidanja ograničenja kretanja koje je uvedeno nakon što je u Britaniji registrovano širenje novog soja virusa korona.\nVlasti Velike Britanije saopštile su prošle sedmice da je otkriven novi soj virusa korona čija je prenosivost 70 odsto veća u odnosu na virus koji izaziva oboljenje kovid 19. Mnoge zemlje su nakon toga zatvorile svoje granice i zabranile putovanja u Velikoj Britaniji i iz nje.\nFrancuska je juče uvela zabranu putovanja ka Velikoj Britaniji i iz nje na 48 časova, a danas je iz Pariza saopšteno da zabrana prestaje da važi u ponoć.\nKRAJ AGONIJE Kamiondžije ponovo mogu iz Britanije u Francusku, ali UZ NEGATIVAN TEST\nNIŠTA OD DOGOVORA Francuske granice sa Britanijom OSTAJU ZATVORENE


Rusija najavila odgovor na produženje sankcija EU\nRuski premijer Dmitrij Medvedev zatražio je od članova vlade da izrade nacrt prijedloga odgovora na današnju odluku Vijeća Evropske unije da produže sankcije prema Moskvi do kraja ove godine.\nMedvedev je na današnjoj sjednici kabineta Vlade od svog zamjenika Sergeja Prihodkoja zatražio da pripremi nacrt reakcije i preventinvnih mjera, koji će on potom predati predsjedniku države Vladimiru Putinu.\nGlasnogovornik Kremlja Dmitrij Peskov je izjavio da će Rusija pooštovati princip reciprociteta u odgovaranju na sankcije iz Brisela.\nI rusko Ministarstvo vanjskih poslova je reagiralo na današnju odluku zvaničnika EU da produže sankcije prema Rusiji i pozvala ih da narodima članica Unije objave štete koje oni trpe zbog pomenutih sankcija prema Moskvi.\nŠefovi diplomacije članica Evropske unije su na današnjem zasjedanju u Luksemburgu usvojili odluku o nastavku sankcija prema Rusiji, a zbog toga što zvanična Moskva nastavlja obnašati ulogu “destabilizatora“ situacije u susjednoj Ukrajini, odnosno njenim istočnim dijelovima.\nEU je u julu prošle godine uvela jednogodišnje sankcije prema Rusiji, a dodatno in pooštrila u septembru. Neposredno prije isteka vremenskog roka sankcija, danas je taj rok produžen do početka naredne godine.\nBelgija razbila Rusiju, Lukaku dvostruki strijelac\nEU poziva zemlje da počnu ukidati ograničenja na putovanja za Japance\nCrnadak: Predsjedavanje Vijećem Evrope najizazovniji zadatak za BiH\nPočeo treći dio redovnog zasjedanja Parlamentarne skupštine Vijeća Evrope


Slovenci i Nijemci razmatraju investicije u Prnjavoru - Biznis Info\nSlovenci i Nijemci razmatraju investicije u Prnjavoru\nBy BiznisInfo on\t 12/10/2021 Kompanije\nOpština Prnjavor postaje sve interesantnija sa investitore, posebno one iz EU poručio je načelnik opštine Darko Tomaš.\nPodsjeća i da im se obratila i Agencija za unapređenje stranih investicija BiH (FIPA) ističući da se agenciji obratila jedna firma iz Slovenije koja razmatra BiH i opštinu Prnjavor kao potencijalnu lokaciju za investiranje.\n– U navedenom roku smo poslali sve informacije agenciji FIPA i dobili povratni odgovor da su oni investitoru proslijedili informacije. Za sada su to samo neke početne faze u pregovorima. Uvjeren sam da je Prnjavor jedna od najatraktivnijih lokacija, kada se sagledaju sve ponude poslovnih mjesta u cijeloj BiH – naveo je Tomaš.\nPoručio je I da su preko Ministarstva za evropsku integraciju i međunarodnu saradnju Republike Srpske u kontaktu sa poslovnim subjektima iz Njemačke.\n– U kontaktu smo sa dva poslovna subjekta iz Njemačke ali za sada nismo u prilici da javnosti otkrivaju više informacija zbog njihovih poslovnih informacija jer se razgovori još vode. Ono što mogu samo reći da se radi o velikim indutrijskim gigantima u Evropskoj uniji koji radu u sektoru auto industrije – naveo je Tomaš.\nIstiče da je to dobar pokazatelj da se i firme iz EU same javljaju i stvaraju interes za investiranje u Prnjavor.\nPodsjeća da je u posljednje vrijeme primjetno interesovanje investitora pri čemu su četiri investitora uputili zahtjev za kupovinu zemljišta, navodeći da se uveliko radi na provođenju javne licitacije.\n– Jedan investitor iz Prnjavora dok je drugi iz Austrije a tokom sljedeće sedmice se očekuje licitacija za dva privredna subjekta pri čemu jedan već posluje na teritoriji opštine a drugi je sa strane – naveo je Tomaš.\nPodsjeća da je opštinsko rukovodstvo još od 2010. godine, smatrao da je potrebno da se izgradi jedna poslovna zona navodeći da je njena privlačnost za investitore postala I veća, prolaskom trase autoputa.\nIstakao je da je plan lokalne zajednice bio da u poslovnoj zoni Vijaka, prije svega, svoje mjesto nađu domaći privrednici koji su već izradili svoje poslovne objekte pri čemu posluju i rade. Podsjeća da je do sada ugovor potpisan sa šest privrednih subjekata sa teritorije opštine Prnjavor.\nKaže i da Prnjavor ima uslove i ponudu u poslovnom prostoru, zbog kojih je veoma atraktivan za investitore.\n– Dosadašnjim firmama smo prodavali zemljište za 1,50 KM po m2 a u neposrednoj blizini cijena zemljišta se kretala od 60 do 100 KM po m2 i to bio podsticaj opštine Prnjavor tim novim preduzećima. Ono što još ističem kao prednost je i to što je poslovna zona izuzeta iz zone gradskog građevinskog zemljišta pri čemu se ne plaća naknada ni za uređenje ni za rentu prilikom izdavanja građevinske dozvole nego samo taksa od 0,03 odsto na investicionu vrijednost objekta. Ono što nismo mogli izbjeći je a to je plaćanje u iznosu od 1,60 KM za pretvaranje poljoprivrednog zemljišta u građevinsko zemljište – naveo je Tomaš.\nIstakao je I da je do sada u poslovnoj zoni Vijaka prometovano oko 15 od ukupno 120 placeva površine preko 151.000 m2.\nNavodi i da je to zemljište opština Prnjavor dobila na poklon od strane Vlade Republike Srpske bez ikakve naknade.\nPozvao je investitore da se obrate opštinskom rukovostvu povodom investiranja pri čemu navodi da će za sve njih pogodnosti biti iste kao i za predhodne firme.\nPoručuje i da je uvjeren da trenutna privredna struktura u Prnjavoru takva da je ova lokalna zajednica svrstana u dvije ili tri lokalne zajednice u RS po stepenu ekonomskog razvoja.\nIzrazio je I nadu da će razvojem poslovne zone Vijaka i otvaranjem novih radnih mjesta, Prnjavor biti jedna od najbolje razvijenih lokalnih zajednica u RS u bliskoj budućnosti. Podsjeća da na teritoriji opštine posluje oko 10 firmi koje ostvaruju godišnji prihod preko 20 miliona KM.\nIzvor: Prnjavor.info / TV K3\nDarko Tomaš Prnjavor


Hatem Ben Arfa šokirao Newcastle kazavši da sanja o PSG-u - Klix.ba\nOporavlja se od povrede Hatem Ben Arfa šokirao Newcastle kazavši da sanja o PSG-u\nHatem Ben Arfa šokirao Newcastle kazavši da sanja o PSG-u\n14.1.2013. u 16:55\nNogometaš Newcastlea Hatem Ben Arfa šokirao je saigrače i navijače odaslavši poruku PSG-u: "Učinite da moji snovi postanu stvarnost".\nBen Arfa je izjavio kako bi prelazak u pariski klub naljeto za njega predstavljao istinski poklon. Ovaj rođeni Parižanin insistirao je da ne ide iz kluba u januaru, jer je želio ostati i pomoći svome klubu da ne ispadne u niži rang takmičenja. Međutim, to ga nije spriječilo da se nada prelasku u PSG već u julu.\n"Nakon što pomognem Newcastleu da ostane u Premiershipu volio bih ostvariti dječački san i preći u PSG. Ako ima njihovog interesa, bit ću sretan, jer je to klub koji je u mom srcu", kazao je Ben Arfa, prenosi The Sun.\nOn je trenutno na liječenju od povrede u Francuskoj, a očekuje se da se vrati na teren već u februaru. Za Newcastle je vezan ugovorom još dvije i po godine. Njegove riječi su, međutim, iznenadile saigrače i navijače engleskog kluba.\n9h 13min 7\n10h 32min 2


Obrazovanje je neophodno za kontinuirani rast i prosperitet u današnjem društvu zasnovanom na znanju. Angažovanje EU u ovoj oblasti je vidljivo kroz aktivnosti koje podržavaju političku saradnju između država članica EU i kroz pružanje EU finansijske podrške za obrazovanje i usavršavanje u EU i izvan nje.\nEU je bila i ostala posvećena ulaganju u obrazovanje i usavršavanje na Kosovu jer investicija u ovaj sektor pruža osnovu na kojoj se gradi ekonomija i stimuliše stvaranje radnih mesta na Kosovu. Uz podršku instrumenta predpristupne pomoći (IPA) EU je obezbedila 20 miliona evra za podršku kako univerzitetskom, tako i pred-univerzitetskom obrazovanju u zadnjih 6 i više godina.\nProgram Erasmus, osnovan 1978, je pionir u mobilizaciji u vezi sa obrazovanjem i stručnim usavršavanjem. Pružio je podršku za više od 2 miliona studenata širom Evrope dajući im obrazovno iskustvo van njihove zemlje. Ersmus Mundus program školarina je od 2007. godine podržao 282 studenta i akademskih radnika sa Kosova na različitim univerzitetima u EU. Obrazovanju i stručnom usavršavanju je pružena dodatna podrška usvajanjem strategije Evropa 2020. koja prepoznaje da su doživotno učenje i usavršavanje neophodni za tržište rada i opšti razvoj. Novi obrazovni program nazvan Erasmus + je nedavno odobren od strane EU institucija. Erasmus+ okuplja podršku EU za obrazovanje, obučavanje i mlade u jedan program (ranije podeljeno u sedam posebnih programa) i po prvi put uključuje i finansiranje sporta.\nTempus program (iz IPA višekorisničkog finansiranja) je obezbedio više od 12 miliona evra investicija i podržao je preko 30 projekata u visokom obrazovanju na Kosovu od 2006. Sa ovim investicijama kosovski univerziteti i ustanove visokog školstva su bili u mogućnosti da rade sa EU univerzitetima na razvoju novih master i doktorskih programa u oblastima kao što su arhitektura, prevođenje i tumačenje, sportska nauka, energetska efikasnost i mehatronika. EU je podržala razvoj garancije kvaliteta i pružila je podršku upravljačkim kapacitetima za visoko obrazovanje na Kosovu.\nHorizon 2020, jedan od najvećih programa evropske zajednice u vrednosti od preko 70 milijardi dolara, koji će se sprovoditi od 2014. do 2020, će takođe biti otvoren i za Kosovo. Ovaj program će obezbediti naročitu podršku regionalnim partnerstvima i partnerstvima između univerziteta, istraživačkih ustanova i industrije.\nIPA nacionalni fondovi su takođe podržali osnivanje i funkcionalnost Nacionalne uprave za kvalifikacije na Kosovu (NUK), tela koje reguliše sistem kvalifikacija na Kosovu naročito za stručno obrazovanje i usavršavanje. Projekat finansiran sredstvima EU koji radi sa Ministarstvom obrazovanja, nauke i tehnologije (MONT) je pripremio Politiku elektronskog obrazovanja i akcioni plan za elektronsko učenje. EU je takođe podržala MONT, Učiteljski fakultet Univerziteta u Prištini, opštinske uprave za obrazovanje, školske direktore i nastavnike na celom Kosovu u njihovom radu na razvijanju nastavnog plana i obučavanju nastavnika u skladu sa potrebama novog nastavnog plana.\nOblasti rada u 2014. će uključivati dalji razvoj sistema garancije kvaliteta u obrazovanju, unapređivanje i sprovođenje nastavnih planova, školski materijal i opremu, komunikacionu i informatičku opremu i elektronsko učenje, podršku visokom obrazovanju, stručno obučavanje i razvijanje sistema kvalifikacija.\nObrazovanje na Kosovu i evro-integracije - Dukagjin Pupovci\nEvropa je zdravlje


Početna > Predstavlјena kandidatura Banje Luke za evropsku prestonicu kulture\nDirektor Gradske razvojne agencije zajedno sa delegacijom Grada Banja Luka, na čelu sa gradonačelnikom Igorom Radojičićem, prisustvala je na ovonedjelјnoj Konferenciji evropskih gradova i regija u Salcburgu u Austriji, kandidaturu našeg grada za evropsku prijestonicu kulture 2024. godine. Ovo je prvi put da je banjalučka kandidatura zvaničnio predstavlјena izvan granica BiH.\nGradonačelnik Radojičić je izjavio da je ovo, ujedno, bila i prilika da se pred više stotina učesnika ovog skupa predstave i investicioni i turistički potencijali Banje Luke.\n– U okviru priprema za ovaj skup, pripremlјena je i posebnu prezentacija o mogućnostima našeg grada, koja je naišla na jako dobar odziv domaćina i učesnika ovog skupa koji dolaze iz cijele Evrope – rekao je Radojičić.\nOva konferencija, sa više stotina učesnika sa cijelog kontitenta, posvećena je cijelom nizu izazova sa kojim se suočavaju evropske sredine, od energetske efikasnosti, mogućnosti za start-up biznise, ali i uvođenjem rješenja iz tzv. pametnih gradova.


BTC $38.816 -7,70%\nETH $2.835 -9,62%\nBNB $425 -8,07%\nSOL $121 -11,59%\nXRP $0,69 -7,59%\nDOGE $0,15 -6,88%\nJedno od tri najvažnija pitanja na koja će predsednik Evropske centralne banke odgovarati kroz seriju videa 12. februara je o kriptovalutama i blokčeinu.\nMario Dragi će odogovarati na odabrana pitanja, bilo da li bitkoin nudi održivu alternativu tradicionalnim valutama kao i komentarisanje stava ECB-a kako gleda na svoju tehnologiju. Evropljani starosti između 16-35 godina mogu takođe postavljati pitanja vezana za tri glavne teme: mogućnost nove globalne ekonomske krize, kriptovalute i blokčein, ekonomski oporavak Evrope i nezaposlenost mladih.\nOva sesija je deo ECB-ovog trećeg Dijaloga sa mladima koji obično predstavlja seriju razgovora u kojoj učestvuju kreatori politike banaka sa studentima i mladim ljudima iz različitih zemalja kao i različitih zanimanja.\nKao uvod u sesiju, ECB je pokrenuo anketu putem tvitera sa temom da li bi bitkoin mogao ponuditi održivu alternativu tradicionalnim valutama. Anketa najveće evropske banke dobila je čak više od 15.500 odgovora za 24 sata.\nKripto i centralne banke\nDok je uloga centralnih banaka u svetu digitalnih valuta uvek bila predmet rasprave, stav da one postoje i da bi trebalo osigurati stabilnost za njihovu ekonomiju i dalje stoji.\nVolatilnost bitkoina je zaslužila kritike jer "predstavlja sredstvo za izvršenje prevare" prema rečima Lojda Blenkfeina, direktora Američke investicione banke Goldman Sachs. Ministar finansija Luksemburga, Pjer Gramegna je takođe predložio da bi Evropska Unija mogla uskoro uvesti nove regulacije kriptovaluta.\nOno što je jasno, 2017. je bila ključna godina za bitkoin. Prva na listi digitalnih valuta je dobila na porastu popularnosti na globalnom nivou jer se njegova vrednost naglo povećala, a sam kripto je privukao veću mejnstrim medijsku pažnju.\nIako nema dokaza, takva svest o kriptu je podstakla usvajanje u Evropi, dok nam dostupni statistički podaci o 2017. godini pokazuju da je upotreba kripta kao metod svakodnevnog plaćanja u glavnim Evropskim ekonomijama i dalje minimalan.\nKripto Q&A na dijalogu sa mladima\nOčigledno je da su mnoge nove informacije u javnom domenu puštene na raspolaganje ljudima da ih razumeju po svom viđenju. Trebalo bi da ECB-ova Q&A (pitanja/odgovori) sesija bude interesantna za gledanje iako ne očekujemo ništa novo da čujemo.\nSesija dolazi nakon nedavne suspenzije Visa debitnih kartica koje podržavaju bitkoin u Evropi i predlaga uvođenja regulative o kriptovalutama širom Evropske unije. Takođe je vredno naše pažnje šta bi ishod mogao da znači za pogođene procesore plaćanja koji se navodno nalaze u pregovorima sa alternativnim izdavaocima kartica u Evropi i onima koji žele da uspostave kritpo/fiat banku koja bi bila nazavisna od tradicionalnih banaka.


6 saveta za uspešan online sastanak - Posao i druge priče\nPoslovni sastanci sastavni su deo radnog dana većine zaposlenih ljudi, a posebno onih koji su na pozicijama koje zahtevaju donošenje odluka. Kako Harward Business Review navodi, osobe na višim menadžerskim pozicijama provode čak 65% svog radnog vremena na sastancima.\nVeliki broj kompanija omogućava svojim zaposlenima da rade van kancelarija, a nemali broj posluje i na različitim lokacijama u svetu. Takođe, zbog pandemije virusa korona, jasno je da postoji velika potreba i neophodnost da poslovni sastanci pređu iz ,,analognog’’ u ,,digitalni’’ oblik. Napredak tehnologije omogućio nam je taj prelazak, ali uprkos tome efikasno održavanje online sastanaka i dalje predstavlja izazov.\nZato smo vam mi pripremili 6 saveta kako da održite uspešan online sastanak!\n1. Pripremite sistem unapred\nSvi učesnici online sastanka trebalo bi bar 20 minuta pre samog sastanka da restartuju svoje kompjutere, provere kameru i mikrofon, kao i to da li platforma na kojoj će se sastanak održati funkcioniše i podržava planirani broj učesnika.\nNeke od korisnih aplikacija koje služe za održavanje ovog tipa sastanka su:\nSkype for Business – koristan alat za sastanke jedan na jedan.\nMicrosoft Teams – podržava do čak 10.000 učesnika u jednom online sastanku bez obzira na to gde se oni nalaze.\nZoom – pored toga što omogućava učestvovanje do 500 ljudi, daje i mogućnost deljenja ekrana i snimanja razgovora.\n2. Pripremite prostor\nUkoliko učesnici sastanka rade od kuće, važno je da se unapred pripreme za sastanak, tako što će pronaći određeni kutak u kući u kome neće biti ometanja i tako što će svesti buku na minimum.\nMeđutim, da li je moguće u potpunosti isključiti ometanja? Podsetimo se situacije profesora Roberta Kelija i javljanja za BBC. 😊\nVeoma nam je važno da vam istaknemo, pogotovo imajući u vidu situaciju da su sada vrtići i škole zatvoreni i da su deca sa vama kod kuće – Ako vam se ovo ipak desi, molimo vas da se ne osećate neprijatno i zaista nema potrebe da se izvinjavate!\n3. Imajte konkretan i jasno iskomuniciran cilj sastanka\nSastanak bez jasne namere često dovodi do konfuzije i kao rezultat ima samo gubitak dragocenog vremena.\nKako biste izbegli to, bilo bi dobro da pre samog sastanka napravite plan sa svim ključnim tačkama koje je neophodno preći tokom sastanka i podelite ga sa svim učesnicima najmanje 24 sata pre samog sastanka, ukoliko je to moguće.\nPreporuka za sadržaj plana je sledeća:\nključne stavke o kojima se govori,\nstruktura sastanka (npr. dužina trajanja diskusije za svaku stavku na listi),\nlista učesnika sastanka sa zaduženjima,\nspisak ključnih dokumenata, audio/video fajlova, prezentacija i slično.\n4. Odredite moderatora sastanka\nUkoliko ne odredite osobu koja će biti zadužena da vodi sastanak, velika je verovatnoća da skrenete sa puta.\nModertor ima zadatak da kontroliše dešavanja tokom sastanka, daje reč učesnicima, prati plan sastanka i trudi se da se svi drže istog.\nOvo je važno za svaki sastanak, a od posebnog značaja kada su u pitanju online sastanci.\n5. Unapred odredite pravila ponašanja učesnika tokom sastanka\nŠta treba da radite tokom online sastanka:\n• Budite ljubazni prema ostalim učesnicima\n• Govorite razgovetno i glasno\n• Svedite pokrete tela na minimum\n• Održavajte kontakt očima gledanjem direktno u kameru\n• Obucite se prikladno\n• Ugasite mikrofon kada ne govorite kako bi svi učesnici jasno čuli onoga ko govori\nŠta ne treba da radite tokom online sastanka:\n• Da vičete\n• Da prekidate druge dok govore/pričate paralelno sa nekim\n• Da prekrivate mikrofon\n• Da nosite ,,bučan’’ nakit\n• Da proveravate mejlove, surfujete internetom ili se dopisujete na drugim aplikacijama\n6. Podelite beleške sa sastanka\nNakon završetka sastanka, napravite sažetak svega o čemu se govorilo na sastanku i podelite ga sa kolegama.\nU ovome vam posebno može biti od koristi plan koji je pomenut u tački 3, jer ga možete samo dopuniti komentarima i zaduženjima učesnika za svaku navedenu stavku. Takođe, plan može biti koristan i da izmerite efikasnost sastanka, što takođe možete podeliti sa kolegama u cilju što efikasnijeg vođenja ovakvih sastanaka u budućnosti.\nVođenje online sastanaka može biti izazovno u početku, ali ukoliko se unapred detaljno pripremite i osigurate da su vam sastanci struktuirani, jasno vođeni i dobro iskomunicirani, počećete vrlo brzo da primećujete sve prednosti ovakvog načina komuniciranja sa kolegama i da u njima uživate!\nMladi lider VIII generacije


Palestina: Kraj deceniji dugih podjela\nSavjetnik palestinskog predsjednika za međunarodna pitanja Nabil Šat (Shaath) rekao je danas da je Egipat odigrao ključnu ulogu u uvjeravanju Hamasa da raspusti administrativni komitet za Gazu i pokaže spremnost za pomirenje.\nOn je rekao da su regionalne i međunarodne okolnosti dovele do toga da Hamas shvati da nema alternative nego da se ujedini sa Palestinskom upravom i omogući Palestincima izalazak iz decenije dugih podjela, javlja agencija WAFA.\nŠat je rekao da uprkos mnogim neuspjelim dogovorima između Fataha i Hamasa vjeruje i optimist je u pogledu provođenja ujedinjenja, ponajviše jer će Egipat nadgledati pregovore o pomirenju. Dodao je kako očekuje da će premijer Rami Hamdallah putovati u Gazu u narednih nekoliko dana i da će biti dočekan sa poštovanjem i punom saradnjom od Hamasa koji upravlja Gazom od 2007. godine.\nKad Hamdallah i njegova vlada preuzmu upravljanje institucijama u Gazi, sljedeći korak će biti sastanak Fataha i Hamasa sa ostalim političkim faktorima za nastavak istinskog ujedinjenja i rješavanja nagomilanih problema.\nZa to će trebati vremena, kako je rekao, ali će vlada premijera Hamdallaha upravljati Gazom i raditi na tome da se premosti administrativni procjep između dvije palestinske teritorije.\nPalestina Hamdallah Fatah Hamas\nPalestinsko suosjećanje narodima pogođenim prirodnim nesrećama\nStopa nepismenosti u Palestini među najnižim u svijetu\nDvoje mrtvih u međupalestinskom sukobu u Libanu\nJelena Đoković pokazala teniske kvalitete


ŠTA JE GDPR? I srpskim firmama od 20. maja može biti naplaćena kazna koja iznosi do 20 MILIONA EVRA\nDatum koji bi valjalo da zapamte svi koji se na bilo koji način bave obradom ličnih podataka je 25. maj 2018, jer će na taj dan početi primena nove regulative za zaštitu podataka o ličnosti, poznatije kao GDPR. Ogrešite li se o nju, kazne idu i preko 20 miliona evra.\nPoverenik za informacije od javnog značaja i zaštitu podataka o ličnosti, Rodoljub Šabić, tim je povodom organizovao Međunarodnu konferenciju koja se održava juče i danas, 17. i 18. aprila na kojoj učestvuju najeminentniji stručnjaci iz ove oblasti, a sve u cilju da se najširoj javnosti približi značaj GDPR-a i podigne svest o tome kako će ovaj akt uticati na pojedinca.\nRodoljub Šabić na Međunarodnoj konferenciji\nS tim u vezi, valjalo bi poći od pitanja šta je to GDPR i kome je namenjen, jer se ovo pitanje zapravo tiče svakog od nas, budući da je regulativa namenjena zaštiti bilo kog podatka koji određena struktura ima o nama.\nKada govorimo o Opštoj regulativi o zaštiti podataka o ličnisti ili GDPR (General Data Protection Regulation), zapravo pričamo o novom pravnom okviru koji određuje način korišćenja podataka o ličnosti građana Evropske unije.\nDakle, svaka organizacija koja na bilo koji način obrađuje podatke građana Evropske unije, ali i onih lica koja nisu držaljani Evropske unije, već samo stanuju u njenim okvirima, moraće da se pridržava novih pravila o zaštiti podataka o ličnosti, pa se ova regulativa prvenstveno odnosi na rukovodioce različitih firmi.\nOdnosi se i na firme van teritorije EU\nZnačajno je pomenuti da se to odnosi i na firme čije je sedište izvan teritorije Evropske unije, kao što je slučaj sa našim kompanijama. Njome su obuhvaćene sve države članice, a u obzir su uzete i nove tehnologije poput mobilnih aplikacija i društvenih mreža.\nZaključak je da su svi koji se nalaze na teritoriji Evropske unije zaštićeni GDPR-om.\nKoji podaci su u pitanju?\nSvaki podatak koji omogućava pristup fizičkom licu. To može biti ono što nam prvo pada na pamet kao što su ime, JMBG, mejl adresa, ali i pristup različitim veb sajtovima, broj telefona, koje ne podrazumevaju samo ko je osoba o kojoj je reč, već i podatak kako doći do nje.\nNa koga se odnosi regulativa?\nOva regulativa se odnosi na sve firme sa korisnicima u Evropskoj uniji, a to su prvenstveno marketinške agencije koje prate potrošače u Evropskoj uniji, dakle svi čije je poslovanje u vezi sa onlajn i marketing biznisom, kao i mnogobrojne IT kompanije.\nPrezentacija o opštim uslovima zaštite poverenja\nGDPR je usvojen 2016. godine, ali je dat period od dve godine da se kompanije prilagode ovom inovativnom sistemu, što nije nimalo lako, budući da u našoj zemlji još uvek ne postoji zakon koji reguliše zaštitu podataka, naročito ne zakon koji je saglasan sa pravilima GDPR-a. Stoga, mnoge kompanije još uvek su u nedoumici da li se ta regulativa odnosi na njih, a naročito su zabrinute kako joj pristupiti. Strah u poslovanju nastaje kada se sazna koliki je ulog, odnosno koliko iznose kazne.\nNajteža povreda je povreda prava podataka fizičkih lica. Fizička lica imaju prava na transparentnost podataka, mogućnost uvida u svoje podatke, takođe pravo da podatke izmene ukoliko dođe do neke greške.\nAko nešto od toga pođe po zlu, kazne su drakonske za najteže povrede i iznose 20 miliona evra ili četiri odsto od globalnog prihoda kompanije na godišnjem nivou, u zavisnosti od toga šta je veće. Za nešto blaže povrede kazne su dva odsto ili deset miliona, ali kazne mogu biti i manje, u zavisnosti i od toga o kojim podacima je reč, te neće biti iste recimo za neke bolničke podatke koji su zloupotrebljeni i neke manje važne podatke.\nNa Međunarodnoj konferenciji jedan od govornika je bio i Anto Rajkovača, direktor Agencije za zaštitu ličnih podataka u Republici Hrvatskoj koji je govorio o službenicima za zaštitu ličnih podataka.\n- U Hrvatskoj je 2012. godine uveden službenik za zaštitu ličnih podataka i trenutno ih je oko 3.000 u našoj zemlji, što je najbolje rešenje, jer je u njegovoj nadležnosti briga za zakonitost obrade, odnosno da li se poštuju pravila regulative i ostali propisi, kao i upozoravanje rukovodioca na nužnost primene propisa - navodi Rajkovača i dodaje takav službeniku okviru jedne kompanije mora posedovati veliki opseg delovanja i znanja iz oblasti nacionalnih i evropskih zakona o zaštiti podataka, kao i poznavanje poslovnog sektora organizacije.\n- Službenik u jednoj firmi može obavljati samo taj posao ili mu to može biti dodatni posao u kompaniji - objašnjava Rajkovača i ističe da je najvažnije da ne dođe do sukoba interesa, te da službenik bude neko od rukovodilaca ili deo marketinga firme, jer onda može doći do toga da se regulativa ne ispunjava potpuno propisno.\nGDPR nalaže da sve kompanije sa brojem zaposlenih preko 250 mora imati ovakvog službenika, ali je svakako preporučljivo rešenje i za manje firme.\nPored ove dvojice stručnjaka, na konferenciji su učestvovali i prof. dr Milan Kukrika, doc. dr Đorđe Krivokapić sa Fakulteta organizacionih nauka u Beogradu, Eduard Radukan, direktor Nacionalnog centra za zaštitu ličnih podataka u Republici Moldaviji, nj.e. Andrea Oricio, šef Misije OEBS u Srbiji, ali i mnogi drugi istaknuti stručnjaci iz oblasti zaštite podataka.\nPoverenik za zaštitu podataka ličnosti\nImaju kuće vredne 35 miliona, a ne prijavljuju ih kao imovinu\nDirektor Poreske uprave Ivan Simič izjavio je danas da su se prvi rezultati bolje naplate poreza pokazali u julu ističući da će, bez izuzetka, biti blokirana sva preduzeća koja imaju poreska dugovanja.\nNišlije zaprepašćene: Porez veći 300 odsto\nStanovnicima u centru grada ovih dana pristižu rešenja za porez i do 300 odsto veći nego prošle godine.\nU Srbiji svega 1.208 firmi ima AAA bonitet\nU Srbiji trenutno samo dva odsto privrednih subjekata ili 1.208 firmi zadovoljava kriterijume za dobijanje "Sertifikata AAA bonitetne izvrsnosti", koji je veoma značajan za poslovanje na tržištu Evropske unije, rečeno je danas na konferenciji najvećeg evropskog provajdera poslovnih i bonitetnih informacija - švedske kompanije Biznod AB (Bisnode).\n"NECTAR GRUPA", LIDER U PRERADI VOĆA Nije svejedno - brend u vrhu jugoistočne Evrope\nRazvojni put "Nectara" je neverovatna priča o uspehu koja zaslužuje veliko poštovanje - porodica Radun, koja je vlasnik kompanije "Nectar", za nešto manje od 20 godina napravila je ekspanziju i od malog preduzetničkog poduhvata do lidera u preradi voća i proizvodnji voćnih sokova u jugoistočnoj Evropi.\nRuski "Ural vagon zavod" kupuje Železaru\nNajozbiljniji kandidat za strateško partnerstvo za “Železaru Smederevo“ je ruska kompanija “Uralvagonzavod”, saznaje “Blic”.\nIKEA POLOŽILA KAMEN TEMELJAC Vučić: Prvo ću kupiti oklagiju i dasku za sečenje\nRadovi na izgradnji prve Ikea robne kuće u Beogradu, koja bi trebalo da bude otvorena najkasnije do leta naredne godine, zvanično su danas počeli, u prisustvu premijera Aleksandra Vučića, generalnog direktora ove kompanije za jugoistočnu Evropu Stefana Vanoverbeka i drugih zvaničnika.\n"DIGITAL DAY" Stiv Dol, brend konsultant: Odgovor na pitanje "zašto uvodim novine" je KLJUČNO za vaš brend\nUmesto da se fokusiraju na redovne inovacije, najuspešniji brendovi su često oni koji favorizuju jasan i dosledan tok brendiranja koji se može postepeno rafinirati, pre nego se stvori konstantno plasiranje novih, rekao je Stiv Dul, bivši urednik magazina "Complex" i brend konsultant.\nBeogradska berza: Ne osećamo grčku krizu\nGlavni analitičar Beogradske berze Miroljub Ristić izjavio je danas da najnovija dešavanja u Grčkoj nisu imala značajan uticaj na poslovanje berze, već je niska likvidnost posledica nepoverenja globalnih investitora u tržišta Jugoistočne Evrope.


Berbatova žele Juventus i Đenova - Vijesti.me\nBUGARIN NA CIJENI\nBerbatova žele Juventus i Đenova\nSan prenosi da je Stara dama već kontaktirala menadžera bugarske reprezentacije, dok je Đenova, navodno, već spremila 10 miliona eura za dovođenje Bebatova.\nIako je juče u 88. minutu riješio meč sa Boltonom (1:0), Dimitar Berbatov nije više srećan u Mančester junajtedu i na ljeto bi mogao da napusti “Old Traford”, prenose engleski mediji. Berbatov je, naime, u posljednje vrijeme izgubio status startera, jer trener Aleks Ferguson prednost daje mladom meksičkom napadaču Havijeru Ćićaritu Ernandesu.\nKako prenosi San, za Berbatova je zainteresovan Juventus, koji će na ljeto morati dosta da mijenja kako bi se vratio na stare staze uspjeha. San prenosi da je Stara dama već kontaktirala menadžera bugarske reprezentacije.\nJuventus, međutim, nije jedini tim Serije A koji želi Berbatova. Za njega je, navodno, “zagrizla” i Đenova, a predsjednik Enriko Preciozi je, kako prenosi San, čak spremio ponudu od 10 miliona eura kako bi pobijedio konkurenciju Juventusa…


02. Jul 2001 17:40 (GMT+01:00)\nDOS Štrpca za ukidanje finansiranja PIV-a Kosmeta\nZa odluku nadležna Skupštine Srbije\nPrivremeno izvršno veće formirano je 5. oktobra 1998. godine\nBEOGRAD - Predsedništvo DOS-a iz Štrpca predložilo je pre dva dana da se ukine dalje finansiranje Privremenog izvršnog veća Kosova i finansiranje oko 170 Albanaca navodno zaposlenih i PIV-u, pošto niko od njih više nije u službi Saveznog komiteta ili Srbije. Pošto su Šiptari bojkotovali pokrajinske izbore nije bilo uslova za formiranje Skupštine Kosmeta i njenih organa.\nZato je Skupština Srbije 5. oktobra 1998. Godine, posle završetka vojno- policijskih operacija i razbijanja terorističkih bandi "OVK", formirala Privremeno izvršno veće Kosova i Metohije. Za predsednika je imenovan Zoran Anđelković koji je iz Beograda prešao u Prištinu, gde je bio i u vreme bombardovanja. Sedam dana po formiranju PIV-a, imenovani su sekretari. Bilo je to u vreme postizanja sporazuma između Miloševića i Holbruka. Predsednik PIV-a Kosova i Metohije Zoran Anđelković u izjavi za "Glas" kaže da zbog toga odluku o rasformiranju i prestanku finansiranja Privremenog izvršnog veća ove pokrajine mogu da donesu poslanici Skupštine Republike Srbije.\nŠiptari na platnom spisku\nOdgovarajući na pitanje da li se na platnom spisku PIV-a nalazi i 170 Šiptara, Anđelković kaže da nikada zaposlene nije prebrojavao po nacionalnoj strukturi, ali dodaje da je brojka preuveličana. - Uprava zajedničkih poslova pokrajinskih organa postojala je od osnivanja Pokrajine. Zapošljavala je oko 200 radnika sekretarijata i Skupštine Kosova. Otkako je formiran PIV, primili smo od 15 do 20 ljudi, uglavnom sekretara i podsekretara - podseća Anđelković.\nOn napominje da PIV finansira i rad Saveznog komiteta za Kosovo i Metohiju. -U prvih šest meseci rada na osnovu plana budžeta za ovu godinu Komitet je od PIV-a dobio nešto više od četiri miliona dinara-tvrdi Anđelković. PIV je postao organ Skupštine Srbije sa sedištem u Prištini. Ali, za razliku od Izvršnog veća Vojvodine, PIV Kosova i Metohije, kao privremen organ, nije donosio zakone, već propise i samo predlagao rešenja za probleme na Kosmetu. Ovaj privremeni organ objedinjavao je rad 15 sekretarijata na čijem čelu su bili sekretari. Nabrojaćemo samo neke: sekretarijat za finansije, informisanje, obrazovanje, sport, kulturu, socijalna pitanja, zdravstvo, nacionalne zajednice…\nSvi oni bili u neposrednim kontaktima sa zamenicima ili pomoćnicima republičkih ministara. Uloga sekretara bila je da vrše pritisak na pomoćnike ministara za rešavanje problema. Članovi PIV-a bili su Srbi, Crnogorci, Turci, Romi, Šiptari, Egipćani, Goranci, Mulsimani, predstavnici svih nacionalnih zajednica koji su priznavali državu Srbiju i njene zakone. Po dolasku Kfora i Unmika na Kosovo i Metohiju, juna 1999.godine PIV je ostao na Kosmetu, gde su došli i koordinatori rada državnih organa u južnoj srpskoj Pokrajini. Bez koordinatora PIV bi postao humanitarna nevladina organizacija. U tim teškim vremenima, kada su Šiptari počeli da vrše teror nad Srbima i kada je svakim danom sve teže bilo bezbedno se kretati, u Prištini je boravilo više pomoćnika ministara koji su spavali u kancelarijama PIV-a, jer je jedino tu koliko-toliko bilo bezbedno.\nPredstavnici međunarodne zajednice, koji su uspostavili kontakte sa Šiptarima i njihovim liderima, nisu želeli da razgovaraju s predstavnicima vlasti u Beogradu. Kada bi i razgovarali uglavnom bi ostajali gluvi na zahteve da se stane na put nasilju nad Srbima.Članovi PIV-a i njihovih porodice, izloženi svakodnevnom teroru, bili su prinuđeni da odu iz Prištine.\nPredsednik PIV-a Zoran Anđelković sa još nekoliko svojih najbližih saradnika najduže je ostao u Prištini, obilazio srpske enklave, nastojao da pomogne ljudima. Anđelković je postao čovek kome su malobrojni Srbi koji su opstali u Prištini neizmerno verovali. Jer, kada ih je većina kosmetskih političara napustila, ostao je Anđelković. Kada je postalo suviše opasno i nemoguće opstati u Prištini, prešao je u Beograd, gde se sada nalazi PIV.


Beograd prvi put na sajmu "Senior Ekspo" u Stokholmu | Turistička organizacija Srbije\nNa najvećem švedskom sajmu turizma namenjenom starijoj populaciji, Senior Ekspo, Turistička organizacija Beograda po prvi put predstavlja turističku ponudu srpske prestonice. Posetiocima ovog sajma Turistička organizacija Beograda će od 14. – 16. oktobra promovisati ponudu za kratki graski odmor, aktivni odmor, i ponudu kulturnog i medicinskog turizma.\nSenior Ekspo se održava po 16. put, i u proseku ima oko 12.000 posetilaca kojima tokom tri dana sajma predstavlja različite resore turizma, smeštaja i usluga, kao i zdravstvo, modu i hobije. Na sajmu Senior Ekspo, Turistička organizacija Beograda nastupa pod okriljem Turističke organizacije Srbije i uz podršku Ambasade Republike Srbije u Švedskoj.\nViše informacija o sajmu može se naći na sajtu http://www.seniormassan.se/


U Srbobranu obeležena 79. godišnjica Racije u južnoj Bačkoj, SPC televiziji N1 zabranila ulazak u portu | Insajder\nU Srbobranu obeležena 79. godišnjica Racije u južnoj Bačkoj, SPC televiziji N1 zabranila ulazak u portu\nObjavljeno: 4.01.2021 | Ažurirano: 4.01.2021\nU Srbobranu je danas obeležena 79. godišnjica Racije u južnoj Bačkoj, u znak sećanja na oko 4.000 nevino stradalih Srba, Jevreja i Roma, koje su 1942. godine ubili mađarski fašisti. Novinarskoj ekipi televizije N1 zabranjeno je da uđe u portu gde se služio parastos.\nObeležavanje 79. godišnjice Racije u južnoj Bačkoj / Foto: Vlada Vojvodine\nPredsednik Pokrajinske vlade Igor Mirović rekao je da je reč o organizovanom masovnom zločinu, u kojem je život izgubilo gotovo 4.000 nevinih ljudi, i da njihovo stradanje nikada neće biti zaboravljeno.\n"Racija u južnoj Bačkoj, koje se danas sećamo, jeste zločin koji je, po sadizmu i svireposti onih koji su ga počinili, bio strašniji od bilo čega što je – i pre i posle toga – viđeno na ovim prostorima. Mi smo danas ovde da još jednom zajedno podsetimo na taj zločin i da ga osudimo, ali i da se, pre svega, sa najdubljim pijetetom poklonimo senima nevinih žrtava, koje je od njihovih dželata delilo samo to što su pripadali drugoj veri i drugoj naciji", rekao je Mirović.\nObeležavanje ovakvih godišnjica, kako je rekao, nije samo izraz poštovanja za nevine stradalnike, već je istovremeno i upozorenje i poruka.\n"Ovo je upozorenje da se zločini poput onog koji se u južnoj Bačkoj dogodio pre 79 godina nikada ne smeju zaboraviti, da se više nikada i nigde ne bi ponovili. Poruka je da je svako od nas dužan da učini sve što je u njegovoj moći da to spreči i da tu obavezu, kao zavet, mora da prenese i na generacije koje dolaze", naveo je Mirović.\nOcenio je da srpski i mađarski narod danas "grade čvrste temelje i čvrstu kuću zajedničke budućnosti".\n"Takva budućnost mora i imaće sve više uzora u velikim primerima iz zajedničke prošlosti. Ali, i sa druge strane, sećanje na žrtve takođe mora biti opomena da ta kuća u budućnosti bude čvrsta, zasnovana na istini, zajedničkim planovima, hrišćanskoj ljubavi, na uzorima iz zajedničke istorije koji tu budućnost osvetljavaju", rekao je Mirović.\nPomenu je prisustvovao i predsednik Skupštine AP Vojvodine Ištvan Pastor. Parastos u Crkvi Svetog Bogojavljenja Gospodnjeg služio je episkop bački Irinej.\nTeleviziji N1 zabranjen ulazak u portu\nEkipi televizije N1 predstavnici Srpske pravoslavne crkve nisu dozvolili da izveštavaju sa današnjeg pomena. Starešina Hrama Jovan Kezan je rekao da N1 ne može u portu.\nNezavisno udruženje novinara Srbije (NUNS) zatražilo je danas da vrh Srpske pravoslavne crkve (SPC) hitno obrazloži odluku Eparhije bačke koja nije dozvolila ekipi TV N1 da izveštava sa parastosa povodom 79. godišnjice racije u Bačkoj.\nOvo novinarsko udruženje je pozvalo SPC I da osudi diskriminaciju kojoj su bili izloženi reporteri TV N1 ocenjujući da niko u Srbiji, pa ni SPC kao deo društva, nema pravo da na takav način diskriminiše pojedine medije i sprečava slobodu informisanja.\n"NUNS takodje osudjuje i postupak predsednika Skupštine Vojvodine Ištvana Pastora i predsednika Pokrajinske vlade Igora Mirovića koji su, iako im je bilo ukazano da ekipi N1 nije omogućen pristup, ignorisali ceo slučaj", navodi NUNS.\nSekretar Eparhije Bačke Vladan Simić je na pitanje zašto ekipa N1 nije mogla da uđe u dvorište crkve rekao – "zato što se samo vi ponašate na način na koji se ponašate". Upitan kako se to N1 ponaša, on je odgovorio: "Pa pogledajte vi vaše objave o SPC i dovoljno je da sagledate vaše ponašanje".\n"Vama ako nije po volji ovo što vam nije dozvoljen ulazak u hram, izvolte se obratiti pismenim putem i dobićete rešenje, u redu", rekao je, na insistiranje novinarke da odgovori kakve su objave N1 prema SPC.\n"Ne pravimo razliku, mi samo želimo da sve protekne u miru, a vaša televizija do sad nikada nijedan naš događaj koji smo organizovali nije prikazala na taj način da je on protekao u miru…. TV N1 nema šta da traži u portama SPC na teritoriji Eparhije Bačke, tačka", zaključio je.\nNezavisno društvo novinara Vojvodine (NDNV) pozvalo je predstavnike Srpske pravoslavne crkve (SPC) u eparhiji Bačkoj, ali i u celoj zemlji, da omoguće svim novinarima izveštavanje sa događaja od javnog interesa.\n"Nedopustivo je da novinarki N1 Nataši Kovačev predstavnici SPC onemoguće praćenje obeležavanja 79. godišnjice Racije u Bačkoj, kada su 1942. godine mađarski fašisti ubili više hiljada ljudi – Srba, Jevreja i Roma", navodi se u saopštenju ovog novinarskog udruženja.\nEparhija bačka saopštila je da su danas članovi televizijske ekipe TV N1, pre početka pomena žrtvama zloglasne Racije u Svetobogojavljenskoj crkvi u Srbobranu, "pokušali da samovlasno uđu u hram i rade šta im se prohte, u okviru njihove trajne hajke protiv Srpske pravoslavne crkve".\n"I pored pristojnih molbi službenog lica eparhije bačke da poštuju svetinju hrama i molitve žrtvama fašizma, da ugase kamere i ne zloupotrebljavaju razgovor, ekipa Televizije N1 to nije učinila", navedeno je u saopštenju, koje je prenela Informativna služba SPC.\nEparhija bačka je navela da se nada da će "Televizija N1, kao i njene podružne medijske ustanove, promeniti dosadašnji neprimereni način rada i prethodno pribaviti potrebne dozvole ili akreditacije za obaveštavanje o događajima u organizaciji SPC, kao što to svakodnevno čine kad izveštavaju iz drugih ustanova i ulaze sa kamerama u prostorije tih ustanova".


Izvor iz istrage otkriva da je žrtva ubijena pištoljem na kućnom pragu.\nMotiv ubistva je svađa oko devojke dvojice mladića u koju se umešao otac i na kraju ni kriv ni dužan ubijen.\nOsumnjičeni ubica policiji je odranije poznat po krivičnim delima povezanim sa krijumčarenjem narkotika, piše Srpskainfo.\nSrpakainfo saznaje da je mladić uhapšen u rekordnom vremenu, a da je u trenutku hapšenja s njim u društvu bila i maloletna devojka.\nKako saznajemo, ubijen je Miroslav Tatić, a prema saznanjima Srne uhapšen je Aleksandar Bubnjević.\n– Policija preduzima potrebne radnje, a u toku je uviđaj i izuzimanje tragova i predmeta koji će poslužiti kao dokaz u krivičnom postupku. Na licu mesta je i dežurni tužilac – rekli su u PU Banjaluka.\nPolicija još nije pronašla šrafciger kojim je navodno počinjeno ubistvo. Prema nezvaničnim informacijama, ubica je nakon napada autom pobegao prema gradu.\nKRVAVA TUČA DVE GRUPE Migrant teško povređen na železničkoj stanici u Sarajevu\nU krvavoj tuči koja se u noći s petka na subotu dogodila na Železničkoj stanici u Sarajevu teško je povređen migrant.\nIako zvanična statistika pokazuje da su u BiH u porastu grinfild ulaganja, koja podrazumevaju pokretanje biznisa od početka, u poređenju sa zemljama okruženja značajno zaostajemo u pogledu priliva ovih investicija.


Microsoft kupuje Nuance za 16 milijardi dolara | PC Press\nMicrosoft kupuje Nuance za 16 milijardi dolara\n8. mart 2022. 8. mart 2022. Branislav Bubanja\nMicrosoft je objavio da je postigao dogovor o akviziciji kompanije Nuance, u vrednosti od 16 milijardi dolara. Nuance se bavi prepoznavanjem govora i pomoći će Microsoft-u da se više uključi u zdravstvenu industriju, jer se njihove tehnologije široko koriste za transkripciju i diktiranje u zdravstvenim ustanovama. Ovo je, inače, druga po veličini akvizicija Microsot-a, odmah nakon kupovine LinkedIn-a, čija vrednost je bila 26 milijardi dolara.\nVeštačka inteligencija koju je razvio Nuance je, između ostalog, pre desetak godina pomogla i u razvoju Apple-ovog digitalnog asistenta- Siri. Nakon toga, kompanija je promenila svoj fokus na zdravstvene institucije i razvila je svoju liniju alata za prepoznavanje govora pod nazivom Dragon.\nMicrosoft je još u aprilu prošle godine najavio kupovinu ove kompanije, ali je sve privremeno bilo stopirano, nakon što je britansko antimonopolsko regulatorno telo pokrenulo istragu s ciljem da utvrdi da li bi takva akcija obezbedila kompaniji monopolski položaj na tržištu. Pre neki dan je odlučeno da to neće biti slučaj, pa je Microsoft sada spreman da završi započeti posao.\nPročitajte i: Volterra - novi PC računar iz Microsofta\nInače, Microsoft se (najverovatnije) neće zadržati samo na ovoj velikoj akviziciji tokom ove godine. U januaru je objavio da planira da kupi poznatog proizvođača igara, Activision Blizzard, za skoro 70 milijardi dolara, što će biti njegova definitivno najveća akvizicija u istoriji.\nTagovi: akvizicija, Microsoft, Nuance, prepoznavanje govora\n← „Više od šoljice”: Za bolji položaj žena u uzgajanju kafe\nAMD, ARM i Intel stvaraju univerzalni standard čipleta →


"Balerina" na Karnevalu u Pančevu - Radio televizija Pančevo\n23. juna 2021. 23. juna 2021. 0173\nNa sceni Kulturnog centra Pančevo publika je bila u prilici da vidi plesnu izvedbu inspirisanu čuvenim mjuziklom „Mačke“. Ovu sjajnu priredbu, povodom obeležavanja jubilarne, 30-ogodišnjce postojanja Plesnog studia „Balerina“, pripremile su Nataša Vojvodić-Jelača i Vladislava Vojvodić, treneri i osnivači ovog studija.\nPre pune tri decenije sestre Nataša Jelača Vojvodić i Vladislava Vojvodić osnovale su Plesni studio „Balerina“ u Pančevu. Priredbom inspirisanom čuvenim mjuziklom „Mačke“, one su zajedno sa 210 plesača, uzrasta od 3 do 18 godina, obeležile jubilej postojanja i uspešnog rada. Nataša Jelača Vojvodić sa ponosom je istakla da je kroz plesni studio u proteklom periodu prošlo više od 5000 plesača.\nOsnove modernog i klasičnog baleta, gimnastike i modernog plesa u plesnom studiu “Balerina” uče deca iz Pančeva, Kačareva, Starčeva, Kovačice i Debeljače. Jubilarna priredba bila je prilika da svi dobiju medalje za svoj rad i trud, dok su peharima nagrađeni oni koji su se najuspešnije predstavili na domaćoj i međunarodnoj sceni.\nČlanove kluba „Balerina“ očekuje nastup na zlatiborskom Festivalu. Nakon toga boje Srbije braniće na festivalu u Crnoj Gori, a predstaviće se i na Karnevalu u Pančevu.


Kreće ekonomska saradnja sa Južnom Korejom, doniraju brod za istraživanje mora | Kodex.ME\nAbazović sa ambasadorom Južne Koreje:\n29. 07. 2021 - 12:52 Autor: D.P.\nMinistar kapitalnih investicija Mladen Bojanić naglasio je da između Crne Gore i Republike Koreje postoji ogroman prostor za unapređenje saradnje, naročito u oblasti privrede, kroz snažnije povezivanje crnogorskih i korejskih kompanija preko kancelarije Korejanske agencije za promociju trgovine i investicija (KOTRA), navodi se na sajtu Vlade.\nZahvaljujući se na gostoprimstvu, ambasador Republike Koreje Hjong-ćan Če naglasio je da je Južna Koreja uvijek spremna da pomogne prijateljskim zemljama i da će u tom smislu nastaviti, najavljujući realizaciju donacije broda u vrijednosti od 200.000 dolara za istraživanje mora.\nAmbasador Hjong-ćan je naglasio da između dvije zemlje postoji dobra ekonomska saradnja, koja se najbolje ogleda u tome da se između dvije države zapaža rast trgovinske razmjene.\nGovoreći o jačanju saradnje u oblasti kulture i povezivanja građana dvije države, ambasador Hjong-ćan je najavio organizovanje kulturno-umjetničkog događaja u Podgorici koji će približiti tradiciju Južne Koreje Crnoj Gori i njenim građanima.


- U svim osnovnim i srednjim školama u Republici Srpskoj obezbeđeni su svi higijensko-epidemološki uslovi. Celokupan nastavni proces biće organizovan prema utvrđenom Planu organizovanja rada u osnovnim i srednjim školama i đačkim domovima u školskoj 2020/2021. godini za vreme trajanja pandemije virusa korona – navodi se u saopštenju, piše Srpskainfo.\nIz Ministarstva naglašavaju da je Plan organizovanja rada u školama u potpunosti je usklađen sa preporukama Ministarstva zdravlja i socijalne zaštite te Instituta za javno zdravstvo Republike Srpske.\n– Usklađen je i sam način delovanja i procedure u slučajevima eventulane pojave simptoma kovid 19 tokom boravka u školi kod učenika ili nastavnika – stoji u saopštenju.


Na širem spisku Malkočevića za EURO 23 imena | Faktor.ba\nNa širem spisku Malkočevića za EURO 23 imena\nObjavljeno: 21.04.17 u 11:07 12\nKadetska reprezentacija Bosne i Hercegovine u maju ove godine učestvovat će na Evropskom prvenstvu kojem je domaćin Hrvatska.\nMalkočević saopćio imena kandidata za Evropsko prvenstvo FOTO: NFSBIH.BA\nProtivnici našeg tima u grupi C bit će Njemačka, Republika Irska i Srbija. Selektor Sakib Malkočević objavio je spisak na kojem se nalazi 18 igrača iz elitne runde, kao i pet koji su učestvovali u prvom kvalifikacionom krugu, na koje računa na pripremama, dok će 18 putnika za Hrvatsku odrediti pred polazak na šampionat.\nNa spisku se nalaze: Jasmin Kršić (Željezničar), Matej Perković (Široki Brijeg), Adnan Kanurić (Red Bull Salzburg, Austrija), Dobrica Tegeltija (Vojvodina, Srbija), Jusuf Gazibegović (Red Bull Salzburg, Austrija), Armin Imamović (Sarajevo), Enio Zilić (Željezničar), Emir Sejdović (Frankfurt, Njemačka), Rijad Sadiku (Sarajevo), Nemanja Vještica (Partizan, Srbija), Denis Kahrimanović (Ried, Austrija), Eldin Omerović (Sloboda), Dino Samuel Kurbegović (Mainz, Njemačka), Đani Salčin (Sarajevo), Domagoj Marušić (Široki Brijeg), Stefan Santrač (Crvena Zvezda, Srbija), Mateo Božić (Zrinjski), Milan Savić (Crvena Zvezda, Srbija), Marko Brkić (Crvena Zvezda, Srbija), Abdulah Džafo (St. Polten, Austrija), Elvis Mehanović (Genk, Belgija), Milan Šikanjić (Crvena Zvezda, Srbija) i Ahmed Hasanović (Željezničar).\nReprezentativci će se okupiti u srijedu, 26. aprila u Trening-centru N/FSBiH u Zenici, gdje će se pripremati do 1. maja kada je planiran polazak za Hrvatsku.\nPrvi meč na Evropskom prvenstvu izabranici Sakiba Malkočevića će odigrati protiv Njemačke, 4. maja u 12 sati. Tri dana kasnije u od 16.30 sati bh. kadeti sastaju se sa Republikom Irskom, dok je meč sa Srbijom na programu 10. maja u 12 sati.\nSve utakmice grupe C bit će odigrane u Kostreni.\nTagovi: Kadetska reprezentacija BiH u fudbalu Sakib Malkočević Evrpsko prvenstvo\nConte loše spava pred Barcu: Moramo odigrati savršenu utakmicu\nKao Špancima protiv BiH: Sudija pustio igru sve dok favorit ne postigne gol\nHalilović debitovao golom, protiv Radnika na Koševu želi samo pobjedu\n"Parking papak": Coutinho ostao bez automobila\nNesretni navijač: Izgubio 127 ulaznica za duel Bayern - Bešiktaš